open-index/open-wikipedia-markdown huggingface dataset:
ৰাধা কৃষ্ণ

**ৰাধা-কৃষ্ণ** (IAST , ) যুটীক হিন্দু ধৰ্মত ভগৱানৰ নাৰী আৰু পুৰুষৰ মিশ্ৰিত প্ৰকাশ বুলি গণ্য কৰা হয়। বহু বৈষ্ণৱীয় বিশ্বাসত ৰাধা আৰু কৃষ্ণক ভগৱানৰ আদি ৰূপ আৰু আনন্দৰ আকৰ (হ্লাদিনী শক্তি) বুলি গণ্য কৰা হয়।

বৈষ্ণৱবাদৰ কৃষ্ণবাদ পৰম্পৰাত কৃষ্ণক ''স্বয়ম ভগৱান'' আৰু ৰাধাক ভগৱানৰ তিনিবিধ প্ৰধান ক্ষমতাৰ আদি শক্তি বুলি কোৱা হৈছে। এই তিনিবিধ ক্ষমতা- *হ্লাদিনী (আধ্যাত্মিক পৰম সুখ), সন্ধিনী (অনশ্বৰতা) আৰু সম্বিত (অস্তিত্বশীল চেতনা)*ৰ ভিতৰত ৰাধাক ভগৱান শ্ৰীকৃষ্ণৰ প্ৰতি স্নেহৰ মূৰ্ত ৰূপ বুলি কোৱা হয় (হ্লাদিনী)।

কৃষ্ণৰ লগতে ৰাধাক পৰম দেৱী বুলি স্বীকাৰ কৰা হয়। কোৱা হয় যে স্নেহ মিশ্ৰিত ভক্তিৰেহে কৃষ্ণ সন্তুষ্ট হয় আৰু এই ভক্তিৰেই সাকাৰ ৰূপ ৰাধা। বহু ভক্ত‌ই কৃষ্ণক পাবৰ বাবে ৰাধাক পূজা কৰে। কৃষ্ণ‌ই আনন্দ লভিবৰ বাবে দুভাগ হৈ এভাগে ৰাধাৰ ৰূপ পোৱা বুলিও কিছু পাঠ্য‌ই কয়। হিন্দু গ্ৰন্থসমূহৰ মতে ৰাধা মহালক্ষ্মীৰ পূৰ্ণ অৱতাৰ। 

ভক্তসমলে বিশ্বাস কৰে যে কৃষ্ণ‌ই সমগ্ৰ বিশ্বক সন্মোহিত কৰে, কিন্তু ৰাধাই তেওঁকো সন্মোহিত কৰে। গতিকে তেওঁ পৰম সেৱী আৰু একেলগে তেওঁলোকক ৰাধা-কৃষ্ণ বোলে।

## সাহিত্য

হল ৰজাৰ প্ৰাকৃত পুথি *[[গাথা সপ্তশতী]]*ত ৰাধা কৃষ্ণৰ প্ৰথম সাহিত্যিক উল্লেখ পোৱা যায়। খ্ৰীষ্টিয় প্ৰথম শতিকাত ৰচিত এই পুথিত ৭০০ টা পদ আছে।  পাছলৈ ১২শ শতিকাত জয়দেৱ ৰচিত জনপ্ৰিয় পুথি *[[গীত গোবিন্দ]]*ত ৰাধা আৰু কৃষ্ণক এটা যুটী হিচাপে দেখুওৱা হয়। *[[ব্ৰহ্ম বৈৱৰ্ত পুৰাণ]]* আৰু *গৰ্গ সংহিতা*ৰ দৰে পুথিৰ মতে ৰাধা-কৃষ্ণ পৰম দেৱতা। দুয়োখন পুথিতে ৰাধা কৃষ্ণই বৃন্দাবন আৰু গোলোকত কটোৱা ঐশ্বৰিক সময়ৰ বিৱৰণ আছে। ৰাধা কৃষ্ণৰ উল্লেখ থকা আনবোৰ গুৰুত্বপূৰ্ণ পুথি হৈছে  ঋগ্‌‌বেদৰ ৰাধোপনিষদ, অথৰ্ৱবেদৰ ৰাধাপতণি উপনিষদ, শিৱ পুৰাণ, ব্ৰহ্মাণ্ড পুৰাণ, স্কন্দ পুৰাণ, পদ্ম পুৰাণ, মৎস্য পুৰাণ, দেৱী-ভাগৱত পুৰাণ, নাৰদ পঞ্চৰত্ৰ আৰু ব্ৰহ্ম সংহিতা। দেৱী ৰাধাক কৃষ্ণৰ লগত শুকদেৱৰ ভাগৱত পুৰাণতো "আৰাধিকা" আৰু "গোপী" আদি নামেৰে পৰোক্ষভাৱে উল্লেখ কৰা হৈছে। জয়দেৱৰ পূৰ্বসূৰী আদি শংকৰাচাৰ্যই তেওঁৰ "অচ্যুত অষ্টকম"তো দেৱী ৰাধাক উল্লেখ কৰিছে।
 
গৌড়ীয় বৈষ্ণৱবাদ, নিম্বাৰ্ক সম্প্ৰদায়, পুষ্টিমাৰ্গ আৰু স্বামীনাৰায়ণ সম্প্ৰদায় আদি কেইবাটা হিন্দু মতবাদৰ মতে ৰাধা কেৱল গোপালিকা নহয়, তেওঁ সকলো গোপী আৰু ৰাসত ভাগ লোৱা সমস্ত ঐশ্বৰিক ব্যক্তিত্বৰ মূল।

## পাদটীকা

### তথ্যসূত্ৰ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

শ্ৰেণী:হিন্দুধৰ্মৰ দেৱ দেৱী
হেনৰী কেভেণ্ডিছ

**হেনৰী কেভেণ্ডিছ**()  হৈছে একাধাৰে বিজ্ঞানী, দাৰ্শনিক, ৰসায়নবিদ, আৰু পদাৰ্থবিজ্ঞানী। 

## জন্ম আৰু বংশ পৰিচয়
তেখেতৰ জন্ম হৈছিল ১৭৩১ চনৰ লণ্ডনৰ ওচৰৰ নাইচ নামৰ ঠাইত।তেওঁৰ পিতৃৰ নাম আছিল লৰ্ড চাৰ্লছ কেভেণ্ডিছ আৰু মাকৰ নাম লেডী এন গ্ৰে। 

## শিক্ষা
তেওঁৰ শিক্ষা আৰম্ভ হৈছিল মেকনি নামৰ ঠাইত। ১৭৪৯ চনত তেওঁ কেম্ব্ৰিজৰ পিটাৰহাউচ কলেজত নাম লগাই আৰু স্নাতক ডিগ্ৰী লাভ কৰে। 

## চাকৰি জীৱন
*তেওঁ বিজ্ঞানী, ৰসায়নবিদ,পদাৰ্থবিজ্ঞানী হিচাপে কেভেণ্ডিছে কৰ্মজীৱন আগবঢ়াই। 
*পৃথিৱীৰ ভৰ নিৰূপন কৰি বলবিজ্ঞানলৈ অৱদান আগবঢ়ায়।
*হাইড্ৰজেনৰ বিষয়ে তেওঁ প্ৰমাণ কৰি উলিয়াইছিল।
*ইউডিয়ামিটাৰ নামে এটা যন্ত্ৰৰ সহায় লৈ হাইড্ৰজেন আৰু অক্সিজেন লগ লগাই পানীৰ সৃষ্টি হয় বুলি কেভেণ্ডিছে প্ৰমাণ কৰিছিল। আৰ্চেনিক নামৰ মৌলিক পদাৰ্থটোও তেখেতে প্ৰথম আৱিষ্কাৰ কৰা বুলি কোৱা হয়। 

## বঁটা আৰু সন্মান
১৭৬৬ চনত কোপলে মেডেল লাভ কৰিছিল। 

## তথ্যসূত্ৰ

শ্ৰেণী:দাৰ্শনিক
শ্ৰেণী:বিজ্ঞানী
শ্ৰেণী:পদাৰ্থ বিজ্ঞানী
শ্ৰেণী:ৰসায়নবিদ
শ্ৰেণী:ৰয়েল ছ'ছাইটিৰ সদস্য
শ্ৰেণী:মৃত ব্যক্তি
হৰি বৰকাকতি

**হৰি বৰকাকতি** () আধুনিক অসমীয়া কবিসকলৰ ভিতৰত হৰি বৰকাকতি এগৰাকী আগশাৰী কবি। তেওঁ পঞ্চম আৰু ষাঠি দশকৰ এগৰাকী উল্লেখনীয় কবি আছিল। 

## জন্ম
হৰি বৰকাকতিৰ জন্ম হৈছিল ১৯২৯ খ্ৰীষ্টাব্দত।

## সাহিত্যৰাজি
### কবিতা পুথি
* কোনোবা শীতৰ এটি বগা সন্ধিয়াত(১৯৭০)
* সাগৰ বালিৰ খোজ(১৯৮৯)
* চিনাকি চিনাকি গোন্ধ(১৯৯৮)
* হৰি বৰকাকতিৰ কবিতা(১৯৭৮)
* ছিলেকটেড পয়েমছ(১৯৯৪)
* কাগজৰ নাও(১৯৮২)

## মৃত্যু
হৰি বৰকাকতিৰ মৃত্যু হৈছিল ২০০৬ চনৰ ২২ জুলাইত। 

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:মৃত ব্যক্তি
ভবানন্দ দত্ত

**ভবানন্দ দত্ত** () অসমৰ এগৰাকী বাস্তৱবাদী কবি আছিল। তেখেতৰ ছদ্মনাম নচিকেতা।

## জন্ম
ভবানন্দ দত্তৰ জন্ম হয় ১৯১৮ চনৰ যোৰহাটত। 

## শিক্ষা
তেওঁৰ শিক্ষা জীৱন আৰম্ভ হয় কামৰূপৰ ৰতনপুৰ গাঁৱৰ চৌখুটি ছাত্ৰ বৃত্তি স্কুলত। কটন মহাবিদ্যালয়ৰ পৰা আই এ আৰু দৰ্শন বিষয়ত প্ৰথম শ্ৰেণীসহ বি এড পৰীক্ষাত তেখেতে উত্তীৰ্ণ হয়। ১৯৪৪ চনত কলিকতা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। 

## চাকৰি জীৱন
তেওঁ নলবাৰী মহাবিদ্যালয়ত কৰ্মজীৱনৰ পাতনি মেলে। পৰৱৰ্তী সময়ত কটন মহাবিদ্যালয় আৰু গুৱাহাটী বিশ্ববিদ্যালয়ৰ প্ৰবক্তা হিচাপে সেৱা আগবঢ়ায়।

## সাহিত্যৰাজি
ভবানন্দ দত্তৰ দ্বাৰা ৰচিত কেইখনমান উল্লেখযোগ্য গ্ৰন্থ হ'ল 
*Philosophy and Indian
*দৃষ্টি আৰু দৰ্শন
*অসমীয়া কবিতাৰ কাহিনী
*অসমৰ জাতীয় সমস্যাৰ বিৱৰ্তন
*ৰবীন্দ্ৰ প্ৰতিভা (মৰণোত্তৰভাৱে প্ৰকাশিত)

## বঁটা আৰু সন্মান
ভবানন্দ দত্তই মঙ্গলদৈত অনুষ্ঠিত অসম সাহিত্য সভাৰ কবি সন্মিলনৰ সভাপতি পদ অলংকৃত কৰিছিল। 

## মৃত্যু
দত্তই ১৯৫৯ চনত ইহলীলা সম্বৰণ কৰে।

## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:মৃত ব্যক্তি
নৃপেন ফুকন

**নৃপেন ফুকন** হৈছে এগৰাকী অসমীয়া কবি, প্ৰবন্ধকাৰ, তথ্যচিত্ৰ পৰিচালক, অসম সাহিত্য সভাৰ আজীৱন সদস্য, সমাজ কৰ্মী।

## জন্ম
নৃপেন ফুকনৰ জন্মস্থান লখিমপুৰ। দেউতাকৰ নাম ৰামেশ্বৰ ফুকন আৰু মাকৰ নাম পাটেশ্বৰী ফুকন।

## শৈক্ষিক জীৱন
নৰ্থ লখিমপুৰ কলেজৰ পৰা প্ৰি-ডিগ্ৰী আৰু Advance Training Institute Kolkata ৰ পৰা কাৰিকৰী শিক্ষা গ্ৰহণ কৰি অভিযান্ত্ৰিক অংকন DMMech বিষয়ত National Trade certificate লাভ কৰে আৰু পিছত কৃষ্ণকান্ত সন্দিকৈ ৰাজ্যিক মুক্ত বিশ্ব বিদ্যালয়ৰ পৰা বি. এ. পাছ কৰে।

## কৰ্ম জীৱন
ইঞ্জিনীয়াৰিং-ড্ৰইং প্ৰশিক্ষক হিচাপে গভৰ্ণমেণ্ট আই.টি.আই ধেমাজিত কাৰ্যনিৰ্বাহ কৰে।

## সামাজিক কৰ্মৰ দায়িত্ব আৰু বিষয়বাব
*উপসভাপতি, হাতীলুংপৰীয়া শাখা সাহিত্য সভা
*প্ৰচাৰ সম্পাদক, মঙলবোধ জাগৰণ কেন্দ্ৰ
*সভাপতি, ত্ৰিবেণীসংগম জহিং উন্নয়ন সমিতি
*সম্পাদক, শ্ৰীশ্ৰী দাক্ষিণপাট সত্ৰৰ শাখা উত্তৰপৰীয়া আধ্যাত্মিক সাংস্কৃতিক গণমঞ্চ লখিমপুৰ (উপাসাংগম)

## সাহিত্যৰ সৃষ্টিৰাজি
### প্ৰকাশিত গ্ৰন্থ
*বাটকটীয়া (২০১৫)
*চিন্তা-বীক্ষা
*ঘাগৰীমাজী (২০১৮)
*ইতিহাসৰ ছাঁ-পোহৰ 
*বিবিধ-বিমৃশা
*মোৰ দেশতকৈ মোমাই ডাঙৰ নহয়
*কৃষ্ণ কথামৃত
*মহাপুৰুষ মাধৱদেৱৰ জীৱন বীক্ষা 
*ডেকাগিৰী শংকৰদেৱ
*সনাতনী ঐতিহ্য

### সম্পাদিত গ্ৰন্থ
*বৰপ্পাই (২০১৬)
*ৰোমন্থন
*স্মৃতিৰ-সঁফুৰা
*স্মৃতিৰ-অঞ্জলি
*পথিকৃৎ(২০১৭) 
*হেমন্ত সৌৰভ 

### তথ্যচিত্ৰ পৰিচালনা
*জীৱন শিল্পী নন্দকিশোৰ
*বিশ্বজনীন ঘাগৰীমাজী
*ড০ হেমন্ত কুমাৰ বৰুৱাৰ শ্ৰদ্ধাঞ্জলি

### বঁটা আৰু সন্মান
*নতুন সুৰ প্ৰকাশন পৰিষদৰ'মঙ্গলময় সাহিত্য বঁটা ২০২০
*ইণ্টেনচিভ কেয়াৰ শিক্ষণ কেন্দ্ৰৰ দ্বাৰা সম্বৰ্ধনা পত্ৰ প্ৰদান

## তথ্যসূত্ৰ
৪. নক্সা 
৫. কল্পবিজ্ঞান আৰু স্থান চৰ্চা ডঃ
দীপক কুমাৰ বৰা। পৃষ্ঠা ১৪৮ 
৬. লখিমপুৰ জিলাৰ সাহিত্যচৰ্চা বিলোকন-অৱলোকন দিপক বৰা পৃষ্ঠা ৪১

শ্ৰেণী:অসমৰ ব্যক্তি
অসমীয়াত্বৰ জ্যোতি

**অসমীয়াত্বৰ জ্যোতি**() হৈছে অসমীয়া শিক্ষাবিদ, লেখক, সমালোচক ময়ূৰ বৰাৰ এখন প্ৰবন্ধ সংকলন। ২০১৯ চনৰ অক্টোবৰ মাহত বনলতা প্ৰকাশনৰ পৰা এইখন প্ৰথম প্ৰকাশ হয়। গ্ৰন্থখনৰ মূল্য ২২০ টকা। লেখকে গ্ৰন্থখন অৰূপ বৰবৰালৈ উছৰ্গিত কৰি এনেদৰে লিখিছে, "অৰূপ বৰবৰা- যিজন ব্যক্তিৰ মন-মনন প্ৰতি মুহূৰ্ততে আলোকিত হৈ থাকে অসমীয়াত্বৰ জ্যোতিৰে, তেওঁৰেই হাতত অৰ্পণ কৰিলোঁ এই গ্ৰন্থ...।" 

## বিৱৰণ
গ্ৰন্থখনৰ প্ৰাক্‌কথনত লেখকে লিখিছে, "কেৱল ৰাজপথৰ সংগ্ৰামেই এটা জাতিৰ সন্মুখত আহি পৰা সকলো প্ৰশ্নৰ উত্তৰ নিৰ্ধাৰণ কৰিব নোৱাৰে। সাংস্কৃতিক আৰু বৌদ্ধিক জাগৰণৰ সংগ্ৰামখনো একেই উদ্যমেৰে চলাই নিব নোৱাৰিলে ভৱিষ্যত প্ৰজন্মই খুব সোণকালতে আমাৰ প্ৰজন্মৰ লগতে আমাৰ আগৰ প্ৰজন্মৰ কিছু লোককো দূষিব। সেইবাবেই অসমীয়াত্বৰ ধাৰণাটোৱে প্ৰদান কৰিব পৰা পোহৰমুখী সম্ভাৱনীয়তাসমূহক নিৰাৱেগভাৱে লিৰিকি বিদাৰি চোৱাতো দৰকাৰ। গ্ৰন্থখনত সন্নিৱিষ্ট অধিকাংশ লেখাৰ মাজেদি তেনে এক প্ৰয়াসকে কৰিবলৈ মই যৎপৰোনাস্তি চেষ্টা চলাইছোঁ।" লগতে তেওঁ লিখিছে, "ইয়াত সন্নিৱিষ্ট বহুত সংখ্যক লেখা কাকত-আলোচনীত পূৰ্বতে প্ৰকাশ পাইছে যদিও পৰিৱৰ্তিত পৰিস্থিতিত কেইটামান লেখাক কিছু নতুন ৰূপ দিয়া হৈছে।" ইয়াত মুঠ ৩২টা প্ৰবন্ধ আছে। সেইসমূহ হ'ল -
# মোৰ জীৱন দৰ্শন আৰু অসমীয়াত্ব
# আজিৰ অসমীয়াই কি কৰা উচিত
# খিলঞ্জীয়াৰ মানৱাধিকাৰৰ সপক্ষে কোন আছে
# ড° নিৰোদ কুমাৰ বৰুৱাৰ পেংলাইসূচক পকা-মিথৈ
# তিনিজন অসামান্য অসমীয়া অধ্যাপক
# ড° হীৰেন গোঁহাই- মোক অস্বস্তিত পেলোৱা মানুহজন
# হিন্দীবলয়ৰ বৰ্ণবাদ
# অসমীয়া আজি অকলশৰীয়া
# অগপ বোকোচাৰ পৰা নামিবনে
# নামঘৰ - উদাৰ অসমীয়াত্বৰ কেন্দ্ৰস্থল
# আঞ্চলিকতাবাদৰ উত্থান সম্ভৱনে
# কটন বিশ্ববিদ্যালয়ত শংকৰদেৱ
# জাতীয়তাবাদৰ প্ৰাণ ভাষাত, ধৰ্মত নহয়
# গান্ধী, আম্বেদকাৰ আৰু ভীমবৰ দেউৰী
# নতুন বছৰটো হ'ব লাগিব নাগৰিক সমাজৰ
# নামঘৰ আৰু নাগৰিকত্বঃ বকুলতলৰ পৰা বেংগালুৰুলৈ
# পৰাগ দাস, শংকৰ সংঘ ইত্যাদি
# আছু, ড° হীৰেন গোঁহাই আৰু মই
# আছু আৰু অন্ধ্ৰ প্ৰদেশ
# শংকৰদেৱ- অসমীয়াত্বৰ 'নৈতিক মথাউৰি'
# নেহৰু, অসম আৰু ৰাষ্ট্ৰসংঘ
# অসমীয়াত্বৰ জ্যোতি
# প্ৰদীপ বৰুৱাৰ 'স্বগতোক্তি' - অস্থিৰ সময়ৰ সুস্থিৰ বাৰ্তা
# অসমীয়া, সাজু হওক বদনামৰ বাবে
# চিকিৎসালয়ত সন্মিলিত প্ৰাৰ্থনাৰ প্ৰতিধ্বনি
# পুনেত জিলিকিল অসমৰ পৰ্যটন ক্ষেত্ৰৰ কিছু সমল
# পঞ্চৰত্নৰ গৌৰৱোজ্জ্বল আদৰ্শ অক্ষুণ্ণ থাকিবনে
# ফেচ্‌বুক, বন্ধু লেখক আৰু ড° হীৰেন গোঁহাই
# সংবাদ মাধ্যমত অপশক্তিৰ পদধ্বনি
# ইতিহাসত উপেক্ষিতা সাধাৰণ নাৰীৰ অসাধাৰণত্ব
# কিয় প্ৰয়োজন হৈছে কাশ্মীৰৰ ইতিহাস অধ্যয়নৰ
# পানী, পানী আৰু পানী

## লেখকৰ পৰিচয়

ময়ূৰ বৰা হৈছে এজন অসমীয়া লেখক আৰু সমালোচক। একবিংশ শতিকাৰ প্ৰথম দশকত বাতৰিকাকত আৰু আলোচনীৰ মাধ্যমেৰে প্ৰবন্ধ ৰচনাৰ দ্বাৰা সাহিত্যকৰ্মক সমৃদ্ধ কৰা অসমীয়া নতুনচাম লেখকৰ ভিতৰত এজন ময়ূৰ বৰা। তেখেতে ২০১৮ চনলৈকে ১৪খন গ্ৰন্থ ৰচনা কৰে। ইয়াৰে দুখন গ্ৰন্থ ইংৰাজী ভাষাত ৰচনা কৰা। তেওঁ ইংৰাজীলৈ এখন গল্প সংকলনো অনুবাদ কৰিছে। ধৰ্মীয় আৰু সামাজিক দিশত চলি থকা ভণ্ডামি, অন্ধবিশ্বাস, জাতিবাদ প্ৰথা, আৰু সামগ্ৰিকভাৱে অসমৰ জ্বলন্ত সমস্যা তথা সাম্প্ৰতিক সময়ৰ দুৰ্নীতি আদি তেওঁৰ লেখাৰ মূল বিষয়বস্তু। প্ৰথাগত চিন্তা আৰু ধাৰণাৰ বিৰুদ্ধে যুক্তিনিষ্ঠ প্ৰশ্ন উত্থাপন, জাতিৰ ঐতিহ্যৰ প্ৰতি দায়বদ্ধতা আৰু ঐতিহাসিক সমলৰ সন্ধান আদি বৈশিষ্ট্যবোৰো ময়ূৰ বৰাৰ প্ৰবন্ধৰ অন্যতম শক্তি।বৰ্তমানলৈকে তেওঁ সৰ্বমুঠ ১৬খন গ্ৰন্থৰ লেখক।

## তথ্যৰ উৎস

## লগতে চাওক
চিৰদিন অসমীয়া

শ্ৰেণী:অসমীয়া গ্ৰন্থ
অনুপমা বসুমতাৰী

**অনুপমা বসুমতাৰী** () হৈছে অসমৰ এগৰাকী লেখক, সাহিত্যিক আৰু কবি।

## জন্ম আৰু বংশ পৰিচয়
১৯৬০ চনৰ ৫ জুলাই তাৰিখে গোৱালপাৰা জিলাৰ দৰংগিৰি অঞ্চলত অনুপমা বসুমতাৰী জন্ম হয়।

## শিক্ষা
* দৰংগিৰি হাইস্কুলৰ পৰা মেট্ৰিক পৰীক্ষাত উত্তীৰ্ণ হয়।
* গুৱাহাটী বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ ডিগ্ৰী লাভ কৰে।

## চাকৰি জীৱন
ভাৰতীয় জীৱন বীমা নিগমৰ এগৰাকী কৰ্মচাৰী।

## সাহিত্যৰাজি
### কবিতাপুথি
* ৰূপালী ৰাতিৰ ঘাট। (১৯৯৪)
* অনুভবৰ বিষণ্ণ প্ৰান্তৰ। (১৯৯৯) 
* দুখ আৰু প্ৰেমৰ মোহনাত। (২০০১) 
* শীতৰ ৰাতি অনুৰাগ। (অনূদিত,২০০৫) 
* ফাগুনৰ দুখৰ গধূলী। (২০০৭)
* তোমাৰ শুভকামনাৰে। (২০০৮)
* চিয়াং সীমান্তত বতাহৰ অকেষ্টা। (২০১১)
* প্ৰেমৰ ইম্প্ৰেছনিষ্ট লেণ্ডস্কেপ। (২০১৩)
* বলুকাত মৰমৰ সাগৰ। (২০১৩)
* মই প্ৰায়ে ঋতুৰ সৈতে আলাপ কৰো। (২০১৪)

### ভ্ৰমণমূলক গ্ৰন্থ
* চীনদেশৰ মধুৰ স্মৃতি সোৱৰি(২০১১) 
* ব্ৰিটেইনলৈ এক আন্তৰিক যাত্ৰা(২০১৩)

## বঁটা আৰু সন্মান
*কাব্যকৃতিৰ স্বীকৃতি হিচাপে তেওঁ ভাৰতীয় ভাষা পৰিষদৰ পৰা ঈশান সন্মান আৰু গিৰিৱালা চৌধুৰী স্মাৰক ন্যাস সাহিত্য বঁটা লাভ কৰে।

## তথ্যসূত্ৰ
সোণ হৰিণৰ চেঁকুৰ (গ্ৰন্থ)

**সোণ হৰিণৰ চেঁকুৰ** হৈছে অনুৰাধা শৰ্মা পূজাৰীৰ দ্বাৰা ৰচিত এখন উপন্যাস। উপন্যাসখন গ্ৰন্থাকাৰে প্ৰথম প্ৰকাশিত হয় ২০১২ চনৰ এপ্ৰিল মাহত। ইয়াৰ আগতে উপন্যাসখন প্ৰতিদিন কাকতৰ দেওবৰীয়া আলোচনী 'সম্ভাৰ'ত খণ্ড খণ্ডকৈ প্ৰকাশ পাইছিল।

## কাহিনীৰ সাৰাংশ
উপন্যাসখনত লেখিকাই বৰ্তমান সময়ৰ বাস্তৱ জীৱনৰ চিৰাচৰিত ঘটনাৱলীক দাঙি ধৰিছে। তৰুণ প্ৰজন্মৰ প্ৰত্যাশা, ভাৱাবেশ, উচ্চাকাংক্ষা, হতাশা আদি প্ৰতিটো অনুভূতিকে সাৰ্থকভাৱে তুলি ধৰিছে। আমাৰ চলিত শিক্ষানীতি, মানু্হৰ মগজুৰ সংকীৰ্ণতা, শিক্ষক শিক্ষয়িত্ৰীৰ স্বজনপ্ৰীতি, উন্নতিৰ নামত নামহীন প্ৰতিযোগিতাৰ দৌৰত কিদৰে মোহাছন্ন হয় এচাম অভিভাৱক সেই সকলোবোৰ সামৰি সমাজখনৰ এক স্বৰূপ দাঙি ধৰিছে উপন্যাসত। আজিৰ শিক্ষাই শিক্ষাৰ্থীক টকা ঘটা যন্ত্ৰ হবলৈ, ৰেচৰ ঘোঁৰা হৈ নম্বৰ বুটলিবলৈ শিকাইছে, ডাক্তৰ হৈ ৰোগীৰ ফোন আহিব বুলি মোবাইল ফোনৰ চুইচ অফ কৰি থবলৈ শিকাইছে, ইঞ্জিনিয়াৰ হৈ দলং ৰাস্তা সকলোতে ফাঁকি দি ধনী হবলৈ শিকাইছে বিষয়া হৈ ৰিলিফৰ চাউল আত্মসাৎ কৰিবলৈ শিকাইছে, আৰক্ষী হৈ অপৰাধীক সুৰক্ষা দিবলৈ শিকাইছে, কিন্তু এজন খেতিয়ক হবলৈ, গায়ক বা গীটাৰবাদক হবলৈ শিকোৱা নাই। অভিজাত্যৰ ভেমত আত্মকেন্দ্ৰিক হৈ স্বাৰ্থপৰতাৰ কবলত পৰি চিঙি পেলোৱা হয় তেজৰ সম্পৰ্ক যাৰ ফলত হেৰুৱাই পেলায় জীৱনৰ ৰং। উপন্যাসখনত বৰ্ণিত প্ৰতিটো চৰিত্ৰই কঢ়িয়াই ফুৰিছে একো একোটা কাহিনী, যত আছে প্ৰতাৰণা, বিফলতা, দুৰ্যোগ কিন্তু তাৰ মাজতো আছে প্ৰেম, আশা, প্ৰতিশ্ৰুতি আৰু জীৱন।  

## লেখক পৰিচিতি

অনুৰাধা শৰ্মা পূজাৰী, জন্ম ১৯৬৪ চন। অসমৰ এগৰাকী শিক্ষাবিদ, লেখিকা, সাংবাদিক আৰু সম্পাদক। ১৯৮৭ চনত তেখেতে ডিব্ৰুগড় বিশ্ববিদ্যালয়ৰ পৰা সমাজশাস্ত্ৰ বিষয়ত স্নাতকোত্তৰ ডিগ্ৰী লাভ কৰে। ১৯৯৩ চনত কলিকতাৰ পৰা সাংবাদিকতাৰ পাঠ্যক্ৰম গ্ৰহণ কৰে।

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
আলেকজেণ্ডাৰ গ্ৰথেণ্ডিক

**আলেকজেণ্ডাৰ গ্ৰথেণ্ডিক** () হৈছে জাৰ্মানীত জন্মগ্ৰহণ কৰা এগৰাকী ফৰাচী গণিতজ্ঞ।

## জন্ম আৰু বংশ পৰিচয়
১৯২৮ চনৰ ২৮ মাৰ্চত জাৰ্মানীৰ বাৰ্লিনত আলেকজেণ্ডাৰ গ্ৰথেণ্ডিকৰ জন্ম হয়।  তেওঁৰ মাকৰ নাম আছিল যোহান 'হাংকা' গ্ৰথেণ্ডিক। আলেকজেণ্ডাৰৰ জন্মৰ সময়ত মাক যোহানেছ ৰাড্ডাটছ নামৰ এজন সাংবাদিকৰ পত্নী আছিল। আলেকজেণ্ডাৰৰ জৈৱিক পিতৃ আছিল - আলেকজেণ্ডাৰ ছাছা' স্কাপিৰ (তেওঁক আলেকজেণ্ডাৰ টানাৰফ নামেৰেও জনা যায়।)

## শিক্ষা
#হেয়ডৰ্ণৰ ওচৰত প্ৰাথমিক শিক্ষা লাভ কৰিছিল। 
#গ্ৰথেণ্ডিকে পাছত কলেজ চেভেনলত (এতিয়া ল কলেজ লিচী চেভেনল ইণ্টাৰনেছলনেল) পঢ়িবলৈ লয়। 
#মণ্টপেলিয়েৰ বিশ্ববিদ্যালয়ত গণিত অধ্যয়ন কৰে। 
#১৯৫০ চনত তেওঁ গণিত বিষয়ত গৱেষণাৰ বাবে নাগী বিশ্ববিদ্যালয়লৈ যায়। 
#ফাংছনেল এনালাইছিছ' বিষয়ত থেছিছ প্ৰস্তুত কৰি তেওঁ ডক্টৰেট ডিগ্ৰী লাভ কৰে। 
#১৯৫৭ চন মানৰ পৰা তেওঁ বীজগণিতীয় জ্যামিতি আৰু অনুক্ৰমিক বিজগণিত অধ্যয়ন কৰিবলৈ লয়। 

## কৰ্মজীৱন
#১৯৫৯ চনত তেওঁ নতুনকৈ স্থাপিত IHES ত (INSTITUT DES HAUTES ETUDES SCIENTIFIQUES) অধ্যাপক হিচাপে যোগদান কৰে। 
#মণ্টপেলিয়েৰ বিশ্ববিদ্যালয়ৰ অধ্যাপক হিচাপে পুনৰ শৈক্ষিক জীৱনলৈ ঘূৰি আহিছিল। 

## সাহিত্যৰাজি
এলিমেণ্টছ অব এলজেব্ৰিক জ্যামিতি।

## বঁটা আৰু সন্মান
#১৯৬৬ চনত ফিল্ডছ মেডেল লাভ কৰে। 
#১৯৮৮ চনত ক্ৰাফুৰ্ড বঁটা লাভ কৰে।

## মৃত্যু
২০১৪ চনৰ নৱেম্বৰত এক হস্পিতালত অসুস্থ গ্ৰথেণ্ডিকক ভৰ্তি কৰোৱা হয় আৰু তাতেই ১৩ নৱেম্বৰত তেওঁৰ মৃত্যু হয়।

## তথ্যসূত্ৰ

শ্ৰেণী:ফ্ৰান্সৰ ব্যক্তি
শ্ৰেণী:ফৰাচী গণিতজ্ঞ
শ্ৰেণী:মৃত ব্যক্তি
চল বেলো

**চল বেলো** () হৈছে আমেৰিকাৰ এগৰাকী শ্ৰেষ্ঠ ঔপন্যাসিক। 

## জন্ম আৰু বংশ পৰিচয়
চল বেলোৰ জন্ম হয় ১৯১৫ চনৰ ১০ জুলাইত কিউবেকৰ(কানাডা) লেচিন নামৰ ঠাইত।  তেওঁৰ পিতৃৰ নাম আব্ৰাহাম আৰু মাতৃৰ নাম লিজা। 

## শিক্ষা
#১৯৩৩ চনত চিকাগো বিশ্ববিদ্যালয়ত ভৰ্ত্তি হয়। তাত দুবছৰ পঢ়ি নৰ্থ ওৱেষ্টাৰ্ণ বিশ্ববিদ্যালয়লৈ গুচি যায়। 
#১৯৩৭ চনত সমাজবিদ্যা আৰু নৃতত্ত্ব চূড়ান্ত ডিগ্ৰী লয়। 

## কৰ্মজীৱন
বেলো এনচাইক্লোপিডিয়া অব ব্ৰিটানিকাৰ সম্পাদকীয় দপ্তৰৰো এজন সদস্য আছিল। 

## সাহিত্যৰাজি
### উপন্যাস
#ডাংলিং মেন (১৯৪৪)
#দা ৱিকটিম (১৯৪৭)
#চেইজে দা ডে (১৯৫৯)
#হাজোৰ্গ (১৯৬৪)
#হেন্দাৰচন দি ৰেইন কিং (১৯৫৯)
#এডভেঞ্চাৰচ অফ এঞ্জি মাৰ্চ (১৯৫৯)
#এ থেফ্ট (১৯৮৯)
#দা অক্টোল (১৯৯৭)

### নাটক
দা লাষ্ট এনালেছিছ (১৯৬৫)

### চুটিগল্প
#ছামথিং টু ৰিমেম্বাৰ মি বাই:থ্ৰী টেলচ (১৯৯১)
#কলেক্টএড স্তৰিচ (২০০১)

## বঁটা আৰু সন্মান
#১৯৫৪ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে। 
#১৯৬৫ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে। 
#১৯৭১ চনত কল্পকাহিনীৰ ৰাষ্ট্ৰীয় গ্ৰন্থ বঁটা লাভ কৰে। 
#১৯৭৬ চনত চল বেলোই সাহিত্যত নোবেল বঁটা লাভ কৰে। 
#১৯৭৬ চনত সাহিত্যকমৰ বাবে বেলোকে পুলিৎজাৰ বঁটা লাভ কৰে। 
#১৯৮৮ চনত ৰাষ্ট্ৰীয় কলা পদক লাভ কৰিবলৈ সক্ষম হয়। 
#১৯৯০ চনত আমেৰিকান চিঠিলৈ বিশিষ্ট অৱদানৰ বাবে নেচনেল বুক ফাউণ্ডেচনৰ জীৱনজোৰা পদক লাভ কৰে। 
#১৯৯৭ চনত ৰাষ্ট্ৰীয় ইহুদী বঁটা লাভ কৰে। 
#২০১০ চনত চিকাগো লিতাৰেৰী হল অফ ফেমত অন্তৰ্ভুক্ত কৰা হৈছে।

## মৃত্যু
২০০৫ চনৰ ৫ এপ্ৰিল তাৰিখে তেখেতৰ মৃত্যু হয়।

## তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
বিদ্যা পঞ্চানন

**বিদ্যা পঞ্চানন** (ইংৰাজী:Bidya Panchanan)এগৰাকী কবি আছিল। এওঁৰ প্ৰকৃত নাম জনা নাযায়।

## জন্ম আৰু বংশ পৰিচয়
কবিৰ বাসস্থান আছিল বৰনগৰ। তেওঁৰ পিতৃৰ নাম আছিল কণ্ঠাভৰণ দ্বিজ। কণ্ঠাভৰণ আৰু মাধৱদেৱৰ প্ৰায় সমসাময়িক মাগুৰিৰ কণ্ঠভূষণ দ্বিজ যদি একেজন হয় তেন্তে কবি সপ্তদশ শতিকাৰ আগভাগত জন্ম গ্ৰহণ কৰি সেই শতিকাৰ ষষ্ঠ-সপ্তম দশকমানলৈ জীৱিত আছিল। কিন্তু মাণ্ডৰি আছিল হাজোৰ ওচৰত, গতিকে বৰনগৰৰ কণ্ঠাভৰণ মাগুৰিৰ কণ্ঠাভূষণ একেজন বুলি ধৰিব নোৱাৰি।

## শিক্ষা
তেওঁ গোপাল দেৱৰ শিষ্য আছিল। এই গোপাল দেৱ ভৱানীপুৰীয়া গোপাল আতা অথবা খুদিয়া সত্ৰৰ গোপাল মিশ্ৰও হ'ব পাৰে। 

## ৰচনাৰাজি
এওঁ ধৰ্মনাৰায়ণৰ ৰাজত্বকালত মহাভাৰতৰ ভীষ্ম-পৰ্ব ৰচনা কৰে ১৬৪৮ খ্ৰীষ্টাব্দত। ভীষ্ম-পৰ্বৰ অন্তৰ্গত অম্বাচৰিত্ৰৰ বাহিৰেও বিদ্যা পঞ্চননে কৰ্ণ-পৰ্ব ৰচনা কৰে।

## তথ্যসূত্ৰ

শ্ৰেণী:অসমীয়া কবি
কিউপিড আৰু ছাইকী

**কিউপিড আৰু ছাইকী** হেম বৰুৱাৰ এখন গ্ৰন্থ। হেম বৰুৱাই প্ৰেম কাহিনীৰ আলমত লিখিছে। কিউপিড আৰু ছাইকী অমৰ প্ৰেম কাহিনীৰ এই অনুবাদ প্ৰথম সংস্কৰণ প্ৰকাশ পাইছিল ১৯৫৯ চনত|

## লেখকৰ পৰিচয়
হেম বৰুৱা 22 এপ্ৰিল ১৯১৫ চনত তেজপুৰত জন্ম হয়। তেওঁৰ দেউতাক আছিল বিনন্দ চন্দ্ৰ বৰুৱা আৰু মাতৃ পদ্মালোচনী দেৱী। তেওঁ অসমৰ প্ৰসিদ্ধ কবি,সাহিত্যিক,শিক্ষাবিদ আৰু ৰাজনীতিবিদ। তেওঁ ১৯৭২ চনত ধুবুৰীত অনুষ্ঠিত হোৱা অসম সাহিত্য সভাৰ সভাপতি আছিল। হেম বৰুৱা নিজা ঘৰ উত্তৰ শৰণীয়াত ১৯৭৭ চনৰ ৯ এপ্ৰিলত তেওঁ শেষনিশ্বাস ত্যাগ কৰে। 

## কাহিনীৰ সাৰাংশ
বনলতা প্ৰকাশনৰ ৪৬ পৃষ্ঠা এই কিতাপখনত নাৰীয়ে নাৰীৰ প্ৰধান শত্ৰু এই কথাটো স্পষ্ট ৰূপে ফুটি উঠিছে। কাহিনী ভাগত এগৰাকী নাৰীৰ সৌন্দৰ্য দেখি আন এগৰাকী নাৰী ঈৰ্ষাত তিলতিল কৈ দেই পুৰি মৰা দেখিবলৈ পোৱা গৈছে আৰু ঘৰ শত্ৰু বিভীষণ ৰূপী দুগৰাকী বায়েকে নিজৰ ভনীয়েকৰ উন্নতি দেখি ভনীয়েকৰ অনিষ্ট কৰিবলৈ উঠি পৰি লগিছে। এগৰাকী নাৰীয়ে কেতিয়াও স্বামীৰ মুখ নেদেখাকৈয়ে কি দৰে মনে প্ৰাণে ভাল পাব পাৰে এই কিতাপখনত তাক উপস্থাপন কৰিছে। ভাল পোৱা আছে বাবেই এই পৃথিৱীত মানুহ জীয়াই আছে আৰু ভাল পোৱাৰ বাবে মানুহে কিদৰে সকলো কষ্ট হেলাৰঙে গ্ৰহণ কৰিব পাৰে তাৰো আভাস পোৱা গৈছে। 

## তথ্য সংগ্ৰহ

শ্ৰেণী:অসমীয়া উপন্যাস
ৰামামাত্য

**ৰামামাত্য** () হৈছে এগৰাকী সংগীতজ্ঞ। 

## জন্ম আৰু বংশ পৰিচয়
ষোড়শ শতাব্দীত ৰামামাত্যৰ জন্ম হয়। তেওঁ বিজয়নগৰৰ বাসিন্দা আছিলে। তেওঁৰ পিতৃৰ নাম আছিল তিম্বৰাজ।

## সঙ্গীত শিক্ষা
পণ্ডিত ৰামামাত্যই ৰজা সদাশিৱ ৰায়ৰ প্ৰেৰণা লাভ কৰি তেওঁৰ অধীনত থাকি সংগীত জগতত নিজকে প্ৰতিষ্ঠিত কৰিবলৈ 

### সঙ্গীত জগতলৈ অৱদান
তেওঁ নিজেই 'স্বৰ মেল' ৰচনা কৰে। তেওঁৰ ৰচিত গ্ৰন্থখন ১৫৫০ খ্ৰীষ্টাব্দত সংস্কৃত ভাষাত লিখা হয়। 

### সন্মান
ৰজা সদাশিৱ ৰায়ে তেওঁ অমাত্য উপাধিৰে ঘোষিত কৰিছিল।

### মৃত্যু
ষোড়শ শতাব্দীৰ শেষাৰ্দ্ধত তেওঁৰ দেহাৱসান ঘটে। 

## তথ্যসূত্ৰ

শ্ৰেণী:ভাৰতীয় সংগীতজ্ঞ
বিষ্ণুদিগম্বৰ পালুস্কৰ

**বিষ্ণু দিগম্বৰখ পালুস্কৰ** () হৈছে এগৰাকী সঙ্গীতৰ প্ৰতি আত্মোৎসৰ্গী, ত্যাগী, সন্ন্যাসী ব্যক্তি ৷

## জন্ম আৰু বংশ পৰিচয়
১৮৬২ খ্ৰীষ্টাব্দত ১৯ আগষ্টত পুণাৰ অন্তৰ্গত কুৰুন্দ্ৱাৰৰ বেলগাওঁ নামৰ ঠাইত জন্ম গ্ৰহণ কৰে। পিতাৰ নাম আছিল পঃ গোপাল দিগম্বৰ ।

## শিক্ষা
শৈশৱ কালতে তেওঁ দৃষ্টি শক্তি হেৰুৱাব লগীয়া হোৱাত শিক্ষাৰ অন্ত পেলাই সঙ্গীতত অনুপ্ৰৱেশ কৰে। 

### সংগীত জীৱনলৈ অৱদান
তেওঁ এখন সংগীত আলোচনী প্ৰকাশ কৰে। কেইবাখনো সংগীত  বিষয়ক গ্ৰন্থ ৰচনা কৰে । সেইবোৰৰ ভিতৰত সংগীত বালবোধ, সংগীত বাল প্ৰকাশ আদি । ইয়াৰ পিছত তেওঁ বিজ্ঞান সন্মতভাৱে স্বৰলিপি পদ্ধতি আৱিষ্কাৰ কৰে।

### মৃত্যু
১৯৩১ চনৰ ২১ আগষ্টৰ দিনা পৰলোক গমন কৰে ।

## তথ্যসূত্ৰ

শ্ৰেণী:ভাৰতীয় কণ্ঠশিল্পী
প্ৰণৱ বৰুৱা

**প্ৰণৱ বৰুৱা** (, ১৯৩৫-২০০২ চন ) হৈছে এগৰাকী অসমীয়া চিত্ৰকলাৰ এক বৰ্ণাঢ্য ব্যক্তি। তেওঁ শিল্প সাধনাত পশ্চাত্য শিল্প কলাৰ দীৰ্ঘ ইতিহাসৰ প্ৰেৰণা সৰ্বাধিক।

## জন্ম
প্ৰণৱ বৰুৱাৰ ১৯৩৫ চনত জন্ম হৈছিল।

## শিক্ষা
তেওঁ মুম্বাইৰ জে জে স্কুল অফ আৰ্টত শিক্ষা কলা অধ্যয়ন কৰিছিল।

## কৰ্মজীৱন
প্ৰণৱ বৰুৱা নগাঁৱতে থাকি নিজস্ব এক চিত্ৰশৈলী উদ্ভাৱন চেষ্টা কৰাৰ লগতে নতুন প্ৰজন্মৰ প্ৰতিশ্ৰুতপূৰ্ণ শিল্পীসকলৰ বাবে শিক্ষা চৰ্চাৰ এটা পৰিৱেশ গঢ়ি তুলিছিল।

## শিল্পকৃতি
* ১৯৭৯ চনত প্ৰণৱ বৰুৱা কলিকতা একাডেমী অফ ফাইন আটৰ্ছত চিত্ৰকলাৰ প্ৰদৰ্শনী কৰিছিল।
* ১৯৮১ চনত নতুন দিল্লীৰ ললিত কলা একাডেমীত আৰু চিত্ৰকলাৰ প্ৰদৰ্শনী কৰিছিল।
* ১৯৯০ চনত ত্ৰিবেণী কলা সংগমত চিত্ৰকলাৰ প্ৰদৰ্শনী কৰিছিল।

## চিত্ৰশিল্পৰ বিষয়বস্ত
প্ৰণয় বৰুৱাৰ চিত্ৰশিল্পসমূহ অন্যতম প্ৰিয় থীম নৰ-নাৰীৰ সম্পৰ্ক যদিও খ্ৰীষ্ট, কৃষ্ণ, গণেশ আদিৰ দৰে চিন্ত কিছুমানক লৈয়ো তেওঁ স্মৰণীয় চিত্ৰ প্ৰস্তত কৰিছিল।

## সন্মান
২০০০ চনত প্ৰণয় বৰুৱা বিষ্ণুপ্ৰসাদ ৰাভা বঁটা লাভ কৰে৷

## মৃত্যু
২০০২ চনত প্ৰণয় বৰুৱাই মৃত্যু বৰণ কৰে।

## তথ্যসূত্ৰ
সদা বেজবৰুৱা

**সদা বেজবৰুৱা** () হৈছে এগৰাকী অসমীয়া সাহিত্যৰ লেখক।

## জন্ম আৰু বংশ পৰিচয়
২৮ ফ্ৰেব্ৰুৱাৰী, ১৯৩৪ চনত তেখেতৰ জন্ম হয়। পিতৃৰ নাম মুকুটৰাম বেজবৰুৱা।

## শিক্ষা
* তেখেতে  আউনীআটী কমলদেৱ,কটন কলেজিয়েট উচ্চ বিদ্যালয় আৰু গুৱাহাটী বিশ্ববিদ্যালয়ত শিক্ষা লাভ কৰে। বিজ্ঞান শাখাত স্নাতক ডিগ্ৰী লাভ কৰে। বেজবৰুৱাদেৱে স্নাতকোত্তৰ ডিগ্ৰী অসমীয়া ভাষা শাখাত লাভ কৰে। 

* তেখেতে ১৯৬২ চনৰ পৰা ১৯৬৪ চনলৈ Institute of Oriental Philosophy, Vrindaban, U.P ত  গৱেষণা শেষ কৰিছিল। ১৯৬৮ত Assamese Version of the Mahabharata during the Vaisnava Period বিষয়ত D. Phil ডিগ্ৰী লাভ কৰে। 

## চাকৰি জীৱন
* সদা বেজবৰুৱাই চাংসাৰি আৰু হেকৰা উচ্চ বিদ্যালয়ত সহকাৰী শিক্ষক ৰূপে কাম কৰিছিল। 

* ১৯৬৪ চনৰ পৰা ১৯৯৪ চনলৈ ধুবুৰীৰ ভোলানাথ মহাবিদ্যালয়ৰ প্ৰবক্তা আছিল। 

* ১৯৯৫ চনৰ পৰা ধুবুৰী আদালতত অধিবক্তাৰ কাম  কৰিছিল। 

* ধুবুৰী আইন মহাবিদ্যালয়ৰ প্ৰবক্তা ১৯৯৯ চনৰ পৰা ২০০১ চনলৈ। 

## সাহিত্যৰাজি
সদা বেজবৰুৱাৰ ১৯৫৯ৰ পৰা প্ৰবন্ধ প্ৰকাশ হৈছিল। 
### প্ৰকাশিত গ্ৰন্থ
* জ্যোতি, (১৯৯৯) (প্ৰবন্ধ)

* হেম সৰস্বতীৰ প্ৰহ্লাদ চৰিত

* হৰ-গৌৰী সংবাদ

* কবিৰত্ন সৰস্বতীৰ জয়দ্ৰথ বধ

* ৰুদ্ৰ কন্দলীৰ সাত্যকি প্ৰৱেশ।

## তথ্যসূত্ৰ

শ্ৰেণী:অসমীয়া সাহিত্যিক
আৰ.এফ.এ.চুলিপ্ৰুধোম

**আৰ.এফ.এ.চুলি প্ৰুধোম** () হৈছে এগৰাকী দাৰ্শনিক কবি। ১৯০১ চনত তেওঁ প্ৰথম নোবেল বটা বিজয়ী লেখক। তেখেতৰ প্ৰকৃত নাম আছিল ফ্ৰাংকোইজ আৰ্মান চুলিপ্ৰুধোম।

## জন্ম আৰু বংশ পৰিচয়
১৮৩৯ চনত পেৰিচত চুলি প্ৰুধোমৰ জন্ম হয়। দুই বছৰ বয়সতে তেওঁ দেউতাকক হেৰুৱাই আৰু মাক আৰু ককাকৰ তত্ত্বাৱধানত ডাঙৰ দীঘল হয়।
## শিক্ষা
ছাত্ৰ হিছাপে চুলি বেছ মেধাৱী আছিলে। অংক আছিলে তেওঁৰ প্ৰিয় বিষয়। বিশ্ববিদ্যালয়ৰ পৰা উচ্চ গণিতত স্নাতক ডিগ্ৰীৰ লোৱাৰ পিছত তেওঁ ইঞ্জিনীয়াৰিং পঢ়িবলৈ যায়। হঠাত তেওঁ ৰ ৰোগগ্ৰস্থ হৈ পৰাত পঢ়া শুনা বাদ দিব লগা হয়। সেইবাবে ইঞ্জিনীয়াৰিং ৰ চূড়ান্ত ডিগ্ৰী লব নোৱাৰিলে। 
## কৰ্ম জীৱন

তেওঁ নোটাৰী অফিচত চাকৰি কৰি নিজৰ কৰ্ম জীৱনৰ পাতনি মেলিছিল।
## সাহিত্যৰাজি
#কবিতাপুঠি: stanzas and poems 
#কবিতা সংকলন: I Shall Never See Her Again
#কাব্য গ্ৰন্থ: Impressions Of War 
#মহাকাব্য:হেপিনেচ
#The Psychology of Free Will

## বঁটা আৰু সন্মান
১৯০১ চনত তেখেতে নোবেল বঁটা পাবলৈ সক্ষম হয়। 
## মৃত্যু
১৯০১ চনত ৭ ছেপ্টেম্বৰত চুলিপ্ৰুধোমৰ মৃত্যু হয়।
## তথ্যসূত্ৰ

শ্ৰেণী:ফ্ৰান্সৰ ব্যক্তি
শ্ৰেণী:ফৰাচী কবি
শ্ৰেণী:সাহিত্যৰ ন'বেল বঁটা বিজয়ী
শ্ৰেণী:মৃত ব্যক্তি
গটফ্ৰিড উইলহেল্ম লেইবনিজ

**গটফ্ৰিড উইলহেল্ম লেইবনিজ** (ইংৰাজী: Gottfried Wilhelm (Von) Leibniz) এজন জাৰ্মান দাৰ্শনিক আৰু গণিতজ্ঞ। কেলকুলাছৰ আৱিষ্কাৰক হিচাপে তেখেতক সন্মান জনোৱা হয়। তেওঁৰ ব্যৱহৃত কেলকুলাছৰ অংকপাতন পদ্ধতি বা নোটেশ্বনসমূহ বৰ্তমানেও ব্যৱহাৰ কৰা হয়। আধুনিক কম্পিউটাৰৰ মূল আধাৰ দ্বৈত পদ্ধতি তেওঁৰ উদ্ভাৱন। পদাৰ্থবিজ্ঞান, জীৱবিজ্ঞান, সম্ভাৱনা তত্ত্ব, তথ্য বিজ্ঞান আদিত তেওঁৰ ব্যাপক অৱদান আছে।

## জন্ম আৰু বংশ পৰিচয়
১৬৪৬ চনৰ ১ জুলাইত ছাক্সনিৰ লিফজিগত গটফ্ৰিড লেইবনিজৰ জন্ম হয়। তেওঁৰ দেউতাকৰ নাম আছিল ফ্ৰেডৰিক লেইবনিজ আৰু মাকৰ নাম কেথেৰিণা স্কমুক। তেওঁৰ দেউতাক লিপজিগ বিশ্ববিদ্যালয়ৰ এজন অধ্যাপক আছিল।  লেইবনিজক ৩ জুলাইত লাইপজিগৰ ছেণ্ট নিকলাচ গীৰ্জাত অভিসিঞ্চিত কৰা হয়। তেওঁৰ ধৰ্মপিতা আছিল লুথেৰান ধৰ্মতত্ত্ববিদ মাৰ্টিন গেইয়াৰ। লেইবনিজৰ মাথোঁ ছবছৰ বয়সতে তেওঁৰ পিতৃৰ মৃত্যু হয় আৰু তাৰ পিছত তেওঁৰ মাতৃয়ে তেওঁক লালন-পালন কৰে৷

## শিক্ষা
* ১৫ বছৰ বয়সত তেওঁ দেউতাক কাম কৰা বিশ্ববিদ্যালত ভৰ্তি হ'ল আৰু ১৬৬২ চনত দৰ্শনত স্নাতক ডিগ্ৰী লয়। 
* ১৬৬৪ চনত তেওঁ দৰ্শনত স্নাতকোত্তৰ ডিগ্ৰী লয়। 
* ১৬৬৫ চনত তেওঁ আইনত স্নাতক ডিগ্ৰী লয়। 
* আল্টডৰ্ফ বিশ্ববিদ্যালয়ৰ পৰা ১৬৬৬ চনত আইনত ডক্টৰেট লাভ কৰে।

## কৰ্মজীৱন
* লেইবনিজৰ নুৰেমবাৰ্গৰ এলকেমিকেল ছ'চাইটিৰ সচিব হিচাপে চাকৰিত যোগদান কৰে। 
* ১৬৭৫ চনত লেইবনিজে 'ফ্ৰান্স একাডেমী অব ছায়েন্স'ৰো সন্মানীয় বিদেশী সদস্য পদ লাভ কৰে। 
* ১৬৭৭ চনত তেওঁক 'প্ৰাইভি কাউন্সিলৰ অৱ জাষ্টিছ' পদ দিয়ে। 

## অৱদান
হাইজিনছক গুৰু হিচাপে লৈ লেইবনিজে গণিত আৰু পদাৰ্থবিজ্ঞানৰ এই দুই শাখাত নিজে পঢ়িবলৈ ল'লে আৰু কলন গতিৰ আৱিষ্কাৰৰ দিশতো নিজা কাম-কাছ আৰম্ভ কৰিলে। ১৬৭৩ চনত তেওঁ ইংলেণ্ডলৈ আহে। তাত তেওঁ হেনৰী অল্ডনবাৰ্গ আৰুজন কলিন্সৰ সান্নিধল্যৈ আহ। লংণ্ডণৰ ৰয়েল ছ'চাইটিৰ সন্মুখত তেওঁ নিজেই ডিজাইন কৰি সজা এটি কেলকুলেটিং মেচিন প্ৰদৰ্শন কৰে। মেচিনটোৱে যাোগ, বিয়োগ, পূৰণ আৰু হৰণ - এই আটাইকেইটা প্ৰাথমিক ক্ৰিয়া কৰিবলৈ সক্ষম আছিল। লেইবনিজে কলণ গণিত সম্পৰ্কত গুৰুত্বপূৰ্ণ কাম-কাজ আৰম্ভ কৰিছিল ১৬৭৪ চনত। কল গণিতৰ 'লেইবনিজৰ সূত্ৰ', 'লেইবনিজৰ অনুকূলন সূত্ৰ' আদিও তেৱেঁই উলিয়াইছিল। পাস্কেলৰ কেলকুলেটৰক তেওঁ পূৰণ হৰণ প্ৰক্ৰিয়া কৰিব পৰাকৈ বিকাশ কৰিছিল। ১৬৯৫ চনত তেওঁ পিনহুইল কেলকুলেটৰ নামৰ এক নতুধ প্ৰকাৰৰ কেলকুলেটৰৰ বিষয়ে জানিবলৈ দিছিল আৰু লেইবনিজ হুইল আৱিষ্কাৰ কৰিছিল। 

## তথ্যসূত্ৰ

শ্ৰেণী:সপ্তদশ শতিকাৰ জাৰ্মান বিজ্ঞানী
শ্ৰেণী:সপ্তদশ শতিকাৰ জাৰ্মান গণিতবিদ
শ্ৰেণী:পদাৰ্থ বিজ্ঞানী
শ্ৰেণী:১৬৪৬ চনত জন্ম ব্যক্তি
শ্ৰেণী:১৭১৬ চনত মৃত্যু হোৱা ব্যক্তি
অমিয় ভূষণ মজুমদাৰ

**অমিয় ভূষণ মজুমদাৰ ** () হৈছে এগৰাকী ভাৰতীয় ঔপন্যাসিক, চুটিগল্প লেখক, প্ৰবন্ধকাৰ আৰু নাট্যকাৰ। মজুমদাৰে বাংলা ভাষাত অসংখ্য উপন্যাস, চুটি গল্প, নাটক আৰু প্ৰবন্ধ লিখিছিল।

## জন্ম আৰু বংশ পৰিচয়
১৯১৮ চনৰ ২২ মাৰ্চত তেওঁৰ জন্ম হৈছিল। তেওঁৰ পিতৃৰ নাম অনন্ত ভূষণ আৰু মাতৃৰ নাম জ্যোতিৰিন্দু দেৱী। অনন্ত ভূষণ আৰু জ্যোতিৰিন্দু দেৱীৰ পাঁচজন পুত্ৰৰ ভিতৰত অমিয় ভূষণ জ্যেষ্ঠ আছিল আৰু তেওঁৰ দুগৰাকী ডাঙৰ ভগ্নী আছিল।

## শিক্ষা
তেওঁ ইংৰাজীত সন্মানৰ স্নাতক আছিল, যদিও গণিত, ইতিহাস, ভূগোল, দৰ্শন, সংস্কৃত আৰু আইনৰ ওপৰত তেওঁৰ আধিপত্য ঈৰ্ষণীয় আছিল। ১৯৩৭ চনত তেওঁ কলিকতা বিশ্ববিদ্যালয়ৰ অধীনৰ স্কটিছ চাৰ্চ কলেজত বি এ ইংৰাজী সন্মানৰ শ্ৰেণীত নামভৰ্তি কৰে। 
গুৰুতৰ অসুস্থতাৰ বাবে তেওঁ কেইমাহমানৰ পিছত কোচবিহাৰলৈ উভতি যায় আৰু ভিক্টোৰিয়া কলেজতভৰ্তি হয়। 
## কৰ্ম জীৱন
১৯৩৯ চনত ডিগ্ৰী অৰ্জন কৰাৰ পিছত, তেওঁ পৰিস্থিতিৰ দ্বাৰা তেওঁৰ পৰিয়ালৰ ভৰণপোষণৰ বাবে কুচবিহাৰ মুখ্য ডাকঘৰত স্নাতক কেৰাণী হিচাপে চাকৰি ল'বলৈ বাধ্য হৈছিল।

## সাহিত্যৰাজি
মজুমদাৰ বাংলা সাহিত্যৰ এজন উৎকৃষ্ট কথাসাহিত্যিক আৰু বহুতো লেখক আৰু সৃজনশীল শিল্পীৰ বাবে আদৰ্শ আছিল। 
তেওঁ 'গড় শ্ৰীখণ্ড', 'মহিষ্কুৰাৰ উপকথা', 'ৰাজনগৰ', 'মধু সাধুখান' 'ফ্ৰাইডে আইলেণ্ড' আৰু বহুতো সাহিত্যিক উৎকৃষ্ট কৃতি প্ৰস্তুত কৰিছিল যিবোৰ প্ৰথমে অতি সীমিত প্ৰচলনৰ সৈতে সৰু আলোচনীত প্ৰকাশিত হৈছিল। 

তেওঁ সম্পাদনা কৰা প্ৰধান উপন্যাস 
#গড় শ্ৰীখণ্ড 
#মহিষ্কুৰ উপকথা 
#ৰাজনগৰ 
#মধু সাধুখান 
#শুক্ৰবাৰে দ্বীপ ওথোবা নোৰোমংশো ভোকখোন ইবং তাহাৰ পোৰ
#চান্দবেন
#তাছিলাৰ মেয়ৰ
#বিশ্ব মাটিৰেৰ পৃথিবি
নিৰবাচ
#বিলাশ বিনয় বন্দনা
#নিউ কলিকতা
## বঁটা আৰু সন্মান
#১৯৭২ চনত তেওঁক ত্ৰিবৃত্ত পুৰস্কাৰ বঁটা প্ৰদান কৰা হয়।
#১৯৮৪ চনত তেওঁ উত্তৰবঙ্গ সংবাদ সাহিত্য পুৰস্কাৰ লাভ কৰে
#১৯৮৬ চনত পশ্চিম বংগ চৰকাৰে তেওঁৰ উপন্যাস ৰাজনগৰৰ বাবে কল্পকাহিনী ৰচনা কৰাৰ বাবে তেওঁক বঙ্কিম পুৰস্কাৰ ১৯৮৬ বঁটা প্ৰদান কৰে। 
#১৯৯৭ চনত কলিকতা বিশ্ববিদ্যালয়ৰ দ্বাৰা তেওঁক শৰৎ স্মাৰক পদক প্ৰদান কৰা হয়। 
#২০০০ চনত, তেওঁক শিলিগুৰি প্ৰেছ ক্লাবে কাঞ্চনজংঘা পুৰস্কাৰ প্ৰদান কৰে। 
#২০০১ চনত, তেওঁৰ সাহিত্যিক অৱদানৰ বাবে উত্তৰ বংগ বিশ্ববিদ্যালয়ৰ দ্বাৰা তেওঁক মৰণোত্তৰভাৱে সন্মানীয় ডি লিট প্ৰদান কৰা হয়। 

## মৃত্যু
তেওঁৰ ২০০১ চনৰ ৮ জুলাইত মৃত্যু হৈছিল।

## তথ্যসূত্ৰ

শ্ৰেণী:ভাৰতীয় সাহিত্যিক
উইলিয়াম বাট্লাৰ ইয়েটচ্

**উইলিয়াম বাট্‌লাৰ ইয়েটচ্
** () হৈছে এগৰাকী আইৰিছ কবি, নাট্যকাৰ, গদ্য লেখক৷ 

## জন্ম আৰু বংশ পৰিচয়

১৮৬৫ চনৰ ১৩ জুন তাৰিখে আয়াৰলেণ্ডৰ ডুবলিনত উইলিয়াম বাট্‌লাৰ ইয়েটচৰ জন্ম হয়৷ তেওঁৰ দেউতাকৰ নাম জন বাটলাৰ ইয়েটছ (১৮৩৯-১৯২২)৷

## সাহিত্যৰাজি

### কাব্যগ্ৰন্থ

*দ্য ক্ৰছৱেজ(১৮৮৯)
*দ্য ৰোজ(১৮৯৩)
*দ্য টাৱাৰ(১৯২৮)
*দ্য ৱিণ্ডিং ষ্টেয়াৰ এণ্ড আদাৰ পয়েম(১৯৩৩)
*দ্য ৱিণ্ড এমং দ্য ৰিডছ
*দ্য গ্ৰীণ হেলমেট এণ্ড আদাৰ পোয়েমছ
*মাইকেল ৰবাৰ্টছ এণ্ড দ্য ডান্সাৰ
*ৱৰ্ডছ ফৰ মিউজিক পাৰসেপচ্

### নাটক

*দ্য ড্ৰীমিং অৱ দ্য বোনচ (১৯১৭)
*মাইকেল, ৰবাৰ্ট এণ্ড দ্য ডান্সাৰ (২৯২০)
*ড্ৰামাটিচ পাৰ্চনেক (১৯৩৬)
*দ্য লেটাৰচ (১৯৫৪)

## বঁটা আৰু সন্মান
*১৯২৩ চনত ইয়েটচে সাহিত্যৰ নোবেল বঁটা লাভ কৰে৷

## তথ্যসূত্ৰ
বিষ্ণু দে

**বিষ্ণু দে** () হৈছে এগৰাকী বিখ্যাত বাংলা কবি,লেখক আৰু চলচিত্ৰ সমালোচক।

## জন্ম
১৮ জুলাই, ১৯০৯ চনত এখেতৰ জন্ম হয়।

## শিক্ষা
#বিষ্ণু দেই কলিকতাৰ মিত্ৰ প্ৰতিষ্ঠান আৰু সংস্কৃত কলেজিয়েট স্কুলত অধ্যয়ন কৰিছিল।
#১৯২৭ চনত মেট্ৰিক পাছ কৰাৰ পিছত তেওঁ কলিকতাৰ বাংগাবাচী মহাবিদ্যালয়ৰ পৰা আই. এ. কৰিবলৈ গৈছিল।
#কলিকতাৰ ছেইণ্ট পলচ কেথেড্ৰেল মিছন কলেজৰ পৰা ইংৰাজীত স্নাতক ডিগ্ৰী লাভ কৰে।
#কলিকতাৰ বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী সম্পূৰ্ণ কৰে।

## কৰ্মজীৱন
#১৯৩৫ চনত তেওঁ কলিকতাৰ ৰিপন কলেজত যোগদান কৰে।
#কলিকতাৰ প্ৰেচিডেন্সি কলেজত অধ্যাপনা কৰিছিল।
#কলিকতাৰ মৌলানা আজাদ কলেজতও অধ্যাপনা কৰিছিল।

## সাহিত্যৰাজি
#চোৰা বালি (১৯৩৮)
#পূৰ্ব লেখ (১৯৪০)
#চেণ্ডিপাৰ ছাৰ (১৯৪৭)
#অনিস্তা (১৯৫০)
#নাম ৰেখাচি কোমল গান্ধাৰ (১৯৫০)
#দা পেইণ্টিংছ অফ ৰবীন্দ্ৰনাথ ঠাকুৰ (১৯৫৮)
#আৰ্ট অফ জামিনি ৰয় (১৯৮৮)

## বঁটা আৰু সন্মান
#১৯৬৫ চনত বাংলা ভাষাত সাহিত্য অকাডেমি বঁটা প্ৰদান কৰা হৈছিল।
#১৯৭১ চনত ভাৰতৰ সৰ্বোচ্চ সাহিত্য বঁটা জ্ঞানপীঠ বঁটা লাভ কৰে।

## মৃত্যু
১৯৮২ চনৰ ৩ ডিচেম্বৰ তাৰিখে এইজনা ব্যক্তিয়ে ইহলীলা সম্বৰন কৰে।
## তথ্যসূত্ৰ

শ্ৰেণী:বঙালী কবি
প্ৰতাপচন্দ্ৰ বৰুৱা

**প্ৰতাপচন্দ্ৰ বৰুৱা** (; ১৯১১-১৯৩৮ চন) হৈছে অসমীয়া আধুনিকতাৰ উন্মেষ ঘটোৱা এজন চিত্ৰশিল্পী। 
 
## জন্ম আৰু বংশ পৰিচয়
তেওঁ ১৯১১ চনত নগাঁৱৰ হাতীচোঙত জন্ম লাভ কৰে। প্ৰতাপচন্দ্ৰ বৰুৱাৰ পিতৃ আছিল ৰমাকান্ত বৰুৱা। সৰুতে পিতৃ বিয়োগ ঘটাত তেজপুৰৰ মোমায়েক গোলাপচন্দ্ৰ দাসৰ ঘৰত থাকি বৰুৱাই পঢ়া-শুনা কৰিছিল। 
 
## শিক্ষা
মেট্ৰিক পৰীক্ষাত পাছ কৰাৰ পাছতে মোমায়েকে বৰুৱাক কলিকতাত আৰ্ট স্কুলত পঢ়িবলৈ পঠাইছিল আৰু ১৯৩৪ চনত বৰুৱা চিনেমেট'গ্ৰাফী শিকিবলৈ লাহোৰলৈ যায়। 
 
## কৰ্মজীৱন
প্ৰতাপচন্দ্ৰ বৰুৱা লাহোৰৰ মেয়ো আট স্কুলৰৰ উপাধ্যক্ষ অছিল ডিব্ৰুগড়ৰ প্ৰখ্যাত চিত্ৰকৰ ভৱেশ সান্যাল। তেওঁ জ্যোতিপ্ৰসাদ আগৰৱালাৰ জয়মতী চিনেমাৰ কামটো কৰ্ম নিয়োগ কৰিছিল। 
 
## শিল্পকৃতি
*প্ৰতাপচন্দ্ৰ বৰুৱা কেইবাখনো চিত্ৰ আৱাহনত ছপা হৈছিল। 
*তেওঁ পানীৰঙৰে সন্ন্যসী আৰু শিপিনীৰ স্থানীয় চেতনাৰ প্ৰভাৱত চিত্ৰ অংকন কৰিছিল। 

## মৃত্যু
প্ৰতাপচন্দ্ৰ বৰুৱা লাহোৰত থাকোঁতেই যক্ষ্মাৰোগত আক্ৰান্ত হৈ ১৯৩৮ চনত তেজপুৰত মৃত্যু বৰণ কৰে। 
## সহায়ক গন্থ
*কথা বৰেণ্য ১০০, শোণিত বিজয় দাস অৰু মুনিন বায়ন, প্ৰথম সংস্কৰন:২০০৬, পৃষ্ঠা নং:১৩৬-১৩৭

## তথ্য সংগ্ৰহ

শ্ৰেণী:অসমৰ চিত্ৰশিল্পী
কাউণ্টি কিউলেন

**কাউণ্টি কিউলেন** () আছিল এগৰাকী আমেৰিকান কবি, ঔপন্যাসিক, শিশু লেখক আৰু নাট্যকাৰ। তেওঁ বিশেষকৈ হাৰ্লম নৱজাগৰণৰ সময়ত সুপৰিচিত আছিল। নিজৰ কবি পৰিচিতিক এজন 'নিগ্ৰো কবি' হিচাপে সীমাবদ্ধ ৰাখিব নিবিচৰা আমেৰিকাৰ কৃষ্ণাঙ্গ কবিগৰাকীয়েই হ'ল কাউণ্টি কিউলেন।

## জন্ম
কাউণ্টি কিউলেনৰ জন্ম ১৯০৩ চনত হৈছিল আমেৰিকাত।

## শিক্ষা
DeWitt Clinton High School

## সাহিত্যৰাজি

### কবিতাপুথি
* Colour (১৯২৫)

### কাব্য সংকলন
*Copper Sun(১৯২৭)
*The Ballad of a Brown Girl(১৯২৭)
*The Black Christ and Other Poems(১৯২৯)
*Tablean(১৯২৫)
*Any Human to Another(১৯৩৪)
*On these I Stand: An Anthology of the Best Poem of Countee Cullen(১৯৪৭)
*My Soul's High Song: The Collected Writings of Countee Cullen(১৯৯১)

### উপন্যাস
* One Way to Heaven(১৯৩১)

### গদ্য সংকলন
* The Lost Zoo(১৯৪০)
* My Lives and How I Lost Them(১৯৪২)

### নাটক
* St. Louis Woman(১৯৪৬)

### সম্পাদিত কাব্য সংকলন
* Caroling Dusk

## বঁটা আৰু সন্মান
I have a Rendezvous with Life নামৰ কবিতাৰ বাবে পুৰস্কৃত হৈছিল।

## তথ্য সংগ্ৰহ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
শ্ৰেণী:আমেৰিকান কবি
শ্ৰেণী:মৃত ব্যক্তি
পুৰুষোত্তম ঠাকুৰ

**পুৰুষোত্তম ঠাকুৰ** (ইংৰাজী Purushottam Thakur) শংকৰদেৱৰ পুত্ৰ ৰমানন্দৰ সন্তান আছিল। অনিৰুদ্ধ দাসৰ 'গুৰু-বৰ্ণনা'মতে সাতত্ৰিশ বছৰ বয়সত পুৰুষোত্তম ঠাকুৰ জনিয়ালৈ যায় আৰু তাতে থাকি বাৰজন মহন্ত পাতে। জনিয়াত ছবছৰমান থকাৰ পিছত কোচবিহাৰৰ ভেলাডোৱাৰত সত্ৰঘৰ কৰি থাকেগৈ।
## জন্ম
১৪৮৩ শকৰ ফাগুনৰ সাত তাৰিখে শংকৰদেৱৰ পুত্ৰ ৰমানন্দৰ সন্তান পুৰুষোত্তমৰ জন্ম হয়।
## সাহিত্যৰাজি
পুৰুষোত্তম ঠাকুৰে বৰগীতৰ আৰ্হিৰে কিছু গীত আৰু 'নৱ-ঘোষা'নামে এখনি ঘোষা পুথি ৰচনা কৰে। এওঁ আনৰ ওপৰত ৰোহ কৰি 'নৱ-ঘোষা' ৰচনা কৰিছিল;পিছত নিজৰ ভুল বুজিব পাৰি পুথিখন এপাত এপাতকৈ জুইত দিবলৈ ধৰে। বৰভকতি নামে এজন ভক্তই তাকে দেখি বাকী থকা পাতখিনি ৰক্ষা কৰে। 'নৱ-ঘোষা'খনি মাধৱদেৱৰ 'নাম-ঘোষা'ৰ মানৰ ৰচনা নহলেও ঠায়ে ঠায়ে পুৰুষোত্তম ঠাকুৰৰ ভক্তি-প্ৰৱণ কবিত্বৰ প্ৰকাশ দেখা পোৱা যায়। ইয়াত 'নাম-ঘোষা'ত নথকা বিল্বমঙ্গলৰ কৃষ্ণ-স্তোত্ৰ আদিৰ ভাঙনি সন্নিৱিষ্ট কৰা হৈছে। 'সন্তসাৰ' আৰু 'বুঢ়া-ভাষ্য' নামে দুখন পুথিও পুৰুষোত্তম ঠাকুৰৰ নামত চলা দেখা যায়।
## মৃত্যু
পুৰুষোত্তম ঠাকুৰ ১৫৩৮ শকত ইহজীৱন সমাপ্ত কৰে।
## তথ্যসূত্ৰ

শ্ৰেণী:ভাৰতৰ ধৰ্মীয় গুৰু
শ্ৰেণী:নৱবৈষ্ণৱ ধৰ্ম
শ্ৰেণী:ভক্তি আন্দোলন
শ্ৰেণী:অসমীয়া কবি
শ্ৰেণী:হিন্দু সন্ত
শ্ৰেণী:মহাপুৰুষীয়া ধৰ্মৰ অনুগামী
জনা গাভৰুৰ গীত

**জনা গাভৰুৰ গীত** এটি প্ৰাচীন মালিতা। গীতটিৰ কাহিনীটো যিমান প্ৰাচীন লক্ষণাক্ৰান্ত,তাৰ ৰচনা-ৰীতি সিমান অৰ্বাচীন। গীতত ব্যবহাৰ হোৱা গোটাচেৰেক শব্দলৈ চাই মান আৰু চিংফৌ ৰণৰ পিছত ৰচিত বুলি ধাৰণা হয়। কলিধন নটে গোপীচন কোঁৱৰক কৈছে—
মানৰো ৰণলৈ গ'লে সখিদেউ
হ'ব তোমাৰেই জয়,
চিংফৌ ৰণলৈ যদি তুমি যোৱা
হ'ব তোমাৰেই জয়।

জনা গাভৰু শদিয়াৰ গৰুচৰ ৰাজ্যৰ কন্যা। গোপীচন কোঁৱৰক জনাই বঙালী-কছাৰী বুলি গালি পাৰিছে। কলিধন নটেও জনা গাভৰুক "কছাৰী ল'ৰাকে তামোল দিওঁ বুলি মাতিছ ঠানুৱা" বুলি ইতিকিং কৰিছে। জনাক চাবলৈ অহা গোপীচনে শদিয়াৰ কেঁচাইখাতী শালত সেৱা কৰি যায় বুলি গীততোত উল্লেখ কৰা হৈছে।

প্ৰশ্ন বা সাঁথৰৰ জাল মাৰি ৰজাৰ জীয়েকে কোঁৱৰক বন্দী কৰি থোৱাৰ সাধুকথা প্ৰায় সকলো ভাষাতে পোৱা যায়। এনেকুৱা পুৰণি সাধুকথাৰ জুমুঠিত বুৰঞ্জীৰ যুগৰ ৰহণ সানি গীতটো ৰচনা কৰা যেন লাগে।
জনা গাভৰুৰ গীতটি কেইবাটাও দৃষ্টিকোণৰ পৰা বৈশিষ্ট্যপূৰ্ণ । লোক-সাহিত্য সাধাৰণতে লোক বিশ্বাসৰ পটভূমিত সৃষ্টি হয়। গোপীচনৰ মাকে জনাক কু-লক্ষণী বুলি গালি দিয়া বৰ্ণনাত লোক-বিশ্বাস ফুটি ওলাইছে ৷ 
জনাৰ চুলিটাৰ জেঠী নেগুৰীয়া
তাইৰ মান শাখিনী নাই,
হিয়া ভাঙি ভাঙি খোজক বুলে তাই
তাইৰ মান কুলক্ষণী নাই।
জনাৰ ভৰিযোৰ খৰমযুৰীয়া
তাইৰ মান গজমূৰী নাই,
পাছক মানুহ চাই খোজক বুলে তাই
তাইৰ মান খাইমুৰী নাই।
এপুৰা চাউলক জনা গাভৰুৱে
কোঁচত লৈ গলিয়াই খায়,
জনাৰ দাঁত দুপাৰি সখা এফুলা
হাঁহিলে আপচু দেখি ।

জনা গাভৰুৰ গীতত বুৰঞ্জীৰ যুগৰ সাজ-পাৰ, কাপোৰ-কানিৰো এটি চিনাকি পোৱা যায়। গোপীচনৰ সাজ-পাৰ এই—
জোকাৰি পিন্ধিলে গোমচেঙ্গৰ চোলাটি
মাজত বাখমাৰি কৰা,
কঁকালত মাৰিলে জৰদৰ টঙালি
দেখিলে জিলমিল কৰা।
থুৰিয়াই পিন্ধি গ'ল ধলপাটৰ চুৰিয়া
মূৰত দাউকীয়া পাগ।

পিন্ধি-উৰি পেলাই গোপীচন ওলালে 

যেন পূৰ্ণিমাৰে ছাই

জনাৰ সাজ-পাৰত আছে— 
ভৰিত পিন্ধিলে হেজাৰী সোণৰ জোতা
কাণত গজ-মুকুতাৰ লং
গাতে পিন্ধিলে দুহেজাৰ সুণীয়া
মূৰত বালিচৰি চং।

জনা গাভৰুৰ গীতত অনেক পুৰণি ইতিহাস খুঁচৰিবলৈ সমল পোৱা যায়। পুৰণি সাধুকথাৰ জঁকা এটাত যুগৰ ৰহণ সানি জনা গাভৰুক কবিয়ে সজাই-পৰাই উলিয়াইছিল আৰু এই গীতটি সেইবাবেই অসমীয়া লোক-সাহিত্যৰ এটি লেখত ল'বলগীয়া সম্পত্তি।

শ্ৰেণী:অসমীয়া লোকসাহিত্য
সুবোধ মল্লবৰুৱা

**সুবোধ মল্লবৰুৱা** () অসমৰ এজন ক্ৰীড়া সাংবাদিক আৰু ক্ৰীড়া বিষয়ক লেখক।

## জন্ম আৰু বংশ পৰিচয়
*সুবোধ মল্লবৰুৱাৰ জন্ম হয় ১৯৬৩ চনত।

## শিক্ষা
*গুৱাহাটীৰ কটন কলেজিয়েট আৰু বিদ্যাপীঠ মহাবিদ্যালয়ৰ পৰা কলেজীয়া শিক্ষা সমাপ্ত কৰে।।

## কৰ্মজীৱন
*১৯৮৭ চনৰ পৰা তেওঁ দৈনিক কাকত 'আজিৰ অসম' আৰু 'নতুন দৈনিক'ত উপ সম্পাদক হিচাপে কাম কৰে।
*১৯৯১ চনত অসমৰ পুৰণি আৰু সম্ভ্ৰান্ত কাকত 'দৈনিক অসম'ত যোগ দিয়ে। বৰ্তমান এই কাকতত 'চিফ অৱ নিউজ ব্যুৰ' হিচাপে কৰ্মৰত।

## গ্ৰন্থৰাজি
*এথেন্সৰ পৰা শ্বিলঙলৈ।
*ৱান ম'ৰ ছিক্স।
*বিখ্যাত ফুটবলাৰৰ ল'ৰালিকাল।
*জীৱন যৌৱন ক্ৰীড়াংগন।
*অসম ফুটবলৰ বৰ্ণিল যাত্ৰা।

## তথ্যসূত্ৰ

শ্ৰেণী:সাংবাদিক
শ্ৰেণী:প্ৰবন্ধকাৰ
যদুমণিদেৱ

**যদুমণিদেৱ** ()) হৈছে গোপাল আতাৰ এজন প্ৰধান শিষ্য। তেওঁ বৰপেটালৈ যাওঁতে নাৰায়ন দাস ঠাকুৰ আতাই মাধৱদেৱৰ ওচৰলৈ লৈ যায়, পিছত তেওঁ শ্ৰীৰামদেৱৰ লগত গৈ ভাৱনীপুৰীয়া গোপাল আতাৰ ওচৰত শৰণ লয়। যদুমণিদেৱৰ চৌৰান্নব্বৈটি ঘোষা পোৱা যায়। তেখেতে ‘জন্ম-যাত্ৰা’, ‘অজামিল’ আৰু ‘কোটোৰা-যাত্ৰা’ ভাওনা কৰাইছিল। তেওঁ এগৰাকী ডফলা সম্প্ৰদায়ৰ আৰু এজন যৱন লোকক শৰণ দিয়ে। তেওঁৰ দ্বাৰা ৰচিত গীত আৰু ঘোষাসমূহ বৰগীতৰ দৰে মাধুৰ্যপূৰ্ণ।

## জন্ম
যদুমণি আতাৰ জন্ম হয় ১৪৮৬ চনত গোভীৰ গ্ৰামত।

## শিক্ষা
যদুমণিদেৱ বৈষ্ণৱ সঙ্গত ঘূৰি ফুৰে আৰু খৰঙা দেশলৈ গৈ নানা বাদ্য-যন্ত্ৰৰ শিক্ষা লয়। 

## সাহিত্যৰাজি
### নাটক
*ফাল্গু-যাত্ৰা
## তথ্যসূত্ৰ

শ্ৰেণী:অসমীয়া কবি
শ্ৰেণী:ভাৰতৰ ধৰ্মীয় গুৰু
শ্ৰেণী:নৱবৈষ্ণৱ ধৰ্ম
শ্ৰেণী:অসমৰ পাব্লিক ডমেইনৰ অন্তৰ্ভুক্ত লিখক
শ্ৰেণী:ভক্তি আন্দোলন
শ্ৰেণী:হিন্দু সন্ত
প্ৰভাস চন্দ্ৰ গোস্বামী

**প্ৰভাস চন্দ্ৰ গোস্বামী** () এগৰাকী অৰ্থনৈতিক বুৰঞ্জী সাহিত্যৰ লেখক হোৱাৰ লগতে এজন অধ্যাপক আছিল।

## জন্ম আৰু বংশ পৰিচয়

১১ডিচেম্বৰ, ১৯২২ চনত তেখেতৰ জন্ম হয়। 

## শিক্ষা

*তেখেতে নলবাৰী গৰ্ডনৰ পৰা হাইস্কুলীয়া শিক্ষা শেষ কৰে। 

*যোৰহাট জগন্নাথ বৰুৱা মহাবিদ্যালয়ৰ পৰা ১৯৪৩ চনত আই-কম ডিগ্ৰী লাভ কৰে। 

*স্নাতক ডিগ্ৰী লাভ কৰে কলিকতাৰ এখন মহাবিদ্যালয়ৰ পৰা ১৯৪৫ চনত। 

*স্নাতকোত্তৰ ডিগ্ৰী লাভ কৰে কলিকতাৰ এখন  বিশ্ববিদ্যালয়ৰ পৰা ১৯৪৭ চনত। 

*বি এল ডিগ্ৰী লাভ কৰে কলিকতা বিশ্ববিদ্যালয়ৰ পৰা ১৯৪৯॥ 

## চাকৰি জীৱন

*প্ৰভাস চন্দ্ৰ গোস্বামীয়ে ১৯৪৮ চনত গুৱাহাটী বিশ্ববিদ্যালয়ৰ বাণিজ্য বিভাগৰ প্ৰবক্তা হিচাপে কাম কৰিছিল। 

*তেখেতে ১৯৬০-৭৪ চনত উত্তৰ-পূৱ ভাৰতৰ কৃষি-অৰ্থনীতি গৱেষণা কেন্দ্ৰ, যোৰহাট, ক্ৰমে গৱেষণা বিষয়া, সহকাৰী সঞ্চালক ৰূপে কাম কৰিছিল। 

*তেখেতে ১৯৭৪-৮৩ চনত যোৰহাটৰ অসম কৃষি বিশ্ববিদ্যালয়ৰ  অধ্যাপক আছিল। 

*১৯৮৩-৯১ চনত গুৱাহাটী বিশ্ববিদ্যালয়ৰ বাণিজ্য বিভাগৰ অধ্যাপক আছিল। 

*আমেৰিকা যুক্তৰাজ্যৰ মিনেচোটা বিশ্ববিদ্যালয়ৰ ভ্ৰমণকাৰী অধ্যাপক (১৯৭৭)॥

## সাহিত্যৰাজি
*Economic Development of Assam (1962)
*Problems and Prospects of Industrialisation- A Study in North-East India (1987)
*Problems of Industrial Development in a backward Economy- A Study in North-East India (1985)
*Role of Small-scale Industries in Economic Development of North-East India (1986)
*Rural Development Programme and Role of Commercial Banks- A Study in North-East India (1987)
*Financial Resources and Economic Development in the State Sector- A Study(1990)
## মৃত্যু
প্ৰভাস চন্দ্ৰ গোস্বামী ১৯৯২ চনৰ ৬ ফ্ৰেব্ৰুৱাৰীত মৃত্যু হয়। 
## তথ্যসূত্ৰ

শ্ৰেণী:অসমীয়া সাহিত্যিক
অশোকসুন্দৰী

**অশোকসুন্দৰী** () এগৰাকী হিন্দু দেৱী৷ তেওঁ শিৱ আৰু পাৰ্বতীৰ কন্যা আছিল৷ পদ্ম পুৰাণত অশোকসুন্দৰীৰ উল্লেখ আৰু বৰ্ণনা পোৱা যায়৷ দক্ষিণ ভাৰতত বালা ত্ৰিপুৰাসুন্দৰী দেৱীৰ ৰূপত তেওঁৰ পূজা অৰ্চনা কৰা হয়৷

## ব্যুৎপত্তি
পাৰ্বতীয়ে অকলশৰীয়া অনুভৱ দূৰ কৰাৰ অৰ্থে এগৰাকী কন্যা সন্তানৰ বৰকৈ অভাৱ অনুভৱ কৰিছিল আৰু সেই কথা কল্পতৰুৰ ওচৰত গৈ ব্যক্ত কৰিছিল৷ এনেদৰে অশোকসুন্দৰীৰ কামনাপূৰ্ণকাৰী কল্পতৰুৰ পৰা সৃষ্টি হৈছিল আৰু পাৰ্বতীয়ে তেওঁক কন্যা ৰূপে লাভ কৰিছিল৷ তেওঁৰ নামটো তেওঁৰ সৃষ্টিৰ পৰাই উদ্ভৱ হৈছে৷ 'অ-শোক' শব্দই পাৰ্বতীৰ 'শোক' দূৰ কৰাক বুজায়, শোকৰ অৰ্থ হৈছে 'দুখ' আৰু 'সুন্দৰী'ৰ অৰ্থ হৈছে 'দীপ-লিপ' বা 'ৰূপৱতী ছোৱালী'।

## কিংবদন্তি
অশোকসুন্দৰীৰ জন্ম কাহিনীটো পদ্ম পুৰাণত বৰ্ণিত আছে। নহুষৰ অন্য এটা কাহিনীৰ বৰ্ণনা অনুসৰি পাৰ্বতীয়ে এবাৰ শিৱক বিশ্বৰ আটাইতকৈ ধুনীয়া বাগিচালৈ লৈ যাবলৈ অনুৰোধ কৰিছিল। তেওঁৰ ইচ্ছা অনুসৰি, শিৱই তেওঁক নন্দনবনলৈ লৈ গৈছিল, য’ত পাৰ্বতীয়ে কল্পতৰু নামেৰে বৃক্ষ এডাল দেখিবলৈ পাইছিল; যিডাল বৃক্ষই যিকোনো মনোকামনা পূৰণ কৰিব পাৰিছিল৷ পাৰ্বতীৰ পুত্ৰ কাৰ্তিক ডাঙৰ হৈ যেতিয়া কৈলাশ এৰি গৈছিল, তেতিয়া পাৰ্বতী এগৰাকী মাতৃ হিচাপে অপৰিসীম শোক আৰু অকলশৰীয়া অনুভৱ কৰিবলৈ ধৰিছিল৷ সেই অকলশৰীয়াভাৱ আৰু শোকৰ পৰা পৰিত্ৰাণ পাবলৈ তেওঁ এগৰাকী কন্যা সন্তানৰ বৰকৈ অভাৱ অনুভৱ কৰিবলৈ ধৰে আৰু কামনাপূৰ্ণকাৰী কল্পতৰুৰ ওচৰত গৈ সেই কথা ব্যক্ত কৰে৷ সেই ফলস্বৰূপে অশোকসুন্দৰীৰ জন্ম (সৃষ্টি) হয়। পাৰ্বতীয়ে অশোকসুন্দৰীৰ ভৱিষ্যতবাণী কৰি গম পায় যে, অশোকসুন্দৰীৰ ভাগ্য অনুসৰি চন্দ্ৰ ৰাজবংশৰ নহুষৰ সৈতে বিবাহ সম্পন্ন হ’ব, যি স্বৰ্গৰ ৰজা ইন্দ্ৰৰ সমকক্ষ হ’ব৷

এবাৰ অশোকসুন্দৰীয়ে নন্দনবনত তেওঁৰ দাসীসকলৰ সৈতে বিচৰণ কৰি আছিল, তেনেসময়তে হুন্দ নামৰ এটি ৰাক্ষসে তেওঁক দেখি তেওঁৰ প্ৰেমত পৰে আৰু প্ৰেম নিবেদন কৰিবলৈ ধৰে৷ অশোকসুন্দৰীয়ে সেই প্ৰস্তাৱ প্ৰত্যাখ্যান কৰি কয় যে, তেওঁৰ বিবাহ নহুষৰ সৈতে পূৰ্বেই নিৰ্ধাৰিত হৈছে৷ পিছত হুন্দই এগৰাকী বিধৱাৰ ছদ্মবেশ ধাৰণ কৰি (যাৰ স্বামীক হুন্দই হত্যা কৰিছিল৷) অশোকসুন্দৰীক তেওঁৰ আশ্ৰমলৈ লৈ যাবলৈ কয়৷ দেৱীয়ে ছদ্মবেশী ৰাক্ষস হুন্দৰ সৈতে গৈ তেওঁৰ প্ৰাসাদত উপস্থিত হৈছিল। দেৱীয়ে তেওঁক কৰা বিশ্বাসঘাতকতাৰ বিষয়ে জানিব পাৰি তেওঁৰ হত্যা নহুষৰ দ্বাৰা হ’ব বুলি অভিশাপ দিছিল আৰু তেওঁৰ পিতৃ-মাতৃৰ আৱাস কৈলাসলৈ পলাই গৈছিল।

নৱজাত নহুষক হুন্দই তেওঁৰ প্ৰাসাদৰ পৰা অপহৰণ কৰি আনে; যদিও তেওঁক হুন্দৰ দাসী এগৰাকীয়ে উদ্ধাৰ কৰি ঋষি বশিষ্ঠৰ তত্বাৱধানত থৈ আহে৷ কেইবছৰমানৰ পিছত, নহুষে প্ৰাপ্তবয়স্ক অৱস্থাত বুজি উঠে যে হুন্দক হত্যা কৰাটো তেওঁৰ উদ্দেশ্য। হুন্দই অশোকসুন্দৰীক অপহৰণ কৰি আনি কয় যে, তেওঁ নহুষ হত্যা কৰিছে। অৱশ্যে দেৱীক এটি কিন্নৰ দম্পতীয়ে নহুষৰ সুস্থতাৰ বিষয়ে অৱগত কৰায় আৰু ভৱিষ্যৎবাণী কৰে যে, তেওঁ যযাতি নামৰ এগৰাকী শক্তিশালী পুত্ৰ আৰু এশ গৰাকী সুন্দৰী কন্যাৰ মাতৃ হ’ব। অৱশেষত নহুষ আৰু হুন্দৰ মাজত ভীষণ যুদ্ধ আৰম্ভ হয়৷ হুন্দক হত্যা কৰি জয়ী হোৱাৰ পিছত অশোকসুন্দৰীক তেওঁ উদ্ধাৰ কৰে আৰু তেওঁৰ সৈতে বিবাহপাশত আৱদ্ধ হয়৷ পৰৱৰ্তীকালত ইন্দ্ৰৰ অনুপস্থিতিত নহুষ সাময়িকভাৱে স্বৰ্গত ৰাজত্ব কৰিছিল৷

## ধাৰাবাহিক
হিন্দু পৌৰাণিক আখ্যানসমূহত অশোকসুন্দৰীৰ উল্লেখ খুব কমকৈ পোৱা যায়৷ তেওঁৰ আখ্যান কেৱল পদ্ম পুৰাণ শাস্ত্ৰতহে দেখা যায়। ২০১১ চনৰ ১৮ ডিচেম্বৰৰ পৰা ২০১৪ চনৰ ১৪ ডিচেম্বৰলৈকে লাইফ অকেই সম্প্ৰচাৰ কৰা টেলিভিচন ধাৰাবাহিক শিৱ আৰু পাৰ্বতীৰ ওপৰত আধাৰিত “দেৱ কে দেৱ… মহাদেৱ” (দেৱাদিদেৱ মহাদেৱ) -ত অশোকসুন্দৰীৰ উপস্থিতিয়ে বহুতৰে দৃষ্টি আকৰ্ষণ কৰিছিল। পিছলৈ “বিঘ্নহৰ্তা গণেশ” চিৰিজতো তেওঁক দেখা গৈছিল।

## তথ্যসূত্ৰ

শ্ৰেণী:হিন্দু দেৱী
বান কি-মুন

**বান কি-মুন** () হৈছে দক্ষিণ কোৰিয়াৰ এগৰাকী ৰাজনীতিবিদ তথা কূটনীতিবিদ। তেওঁ ২০০৭ চনৰ জানুৱাৰীৰ পৰা ২০১৬ চনৰ ডিচেম্বৰ লৈকে ৰাষ্ট্ৰসংঘৰ অষ্টম মহাসচিব হিচাপে কাৰ্যনিৰ্বাহ কৰিছিল। মহাসচিব হোৱাৰ পূৰ্বে বান কি-মুনে দক্ষিণ কোৰিয়াৰ বৈদেশিক পৰিক্ৰমা মন্ত্ৰালয়ত আৰু ৰাষ্ট্ৰসংঘত কূটনীতিবিদ হিচাপে কাম কৰিছিল। তেওঁ বিশ্ববিদ্যালয়ৰ স্নাতক শিক্ষা সমাপ্ত কৰাৰ বছৰতেই কূটনৈতিক সেৱাত প্ৰৱেশ কৰিছিল, আৰু ভাৰতৰ নতুন দিল্লীত তেওঁৰ প্ৰথম পদ গ্ৰহণ কৰিছিল।

২০০৬ চনৰ ১৩ অক্টোবৰত তেওঁ ৰাষ্ট্ৰসংঘৰ সাধাৰণ সভাৰ দ্বাৰা অষ্টম মহাসচিব ৰূপে নিৰ্বাচিত হয়। ২০০৭ চনৰ ১ জানুৱাৰীত তেওঁ ক'ফি আন্নানৰ উত্তৰাধিকাৰী ৰূপে মহাসচিবৰ পদ গ্ৰহণ কৰে। মহাসচিব হিচাপে তেওঁ বিশ্বজুৰি শান্তি ৰক্ষা আৰু ৰাষ্ট্ৰসংঘৰ নিযুক্তি পদ্ধতিৰ ওপৰত কেইবাটাও গুৰুত্বপূৰ্ণ সংস্কাৰৰ বাবে দায়বদ্ধ আছিল। কূটনৈতিকভাৱে বানে গোলকীয় উষ্ণতা বৃদ্ধিৰ ক্ষেত্ৰত বিশেষভাৱে শক্তিশালী দৃষ্টিভংগী গ্ৰহণ কৰিছিল, আমেৰিকা যুক্তৰাষ্ট্ৰৰ ৰাষ্ট্ৰপতি জৰ্জ ডব্লিউ বুশ্বক এই বিষয়টো বাৰে বাৰে হেঁচা দিছিল। লগতে দাৰ্ফুৰ সংঘৰ্ষৰ ওপৰত তেওঁ চুদানৰ ৰাষ্ট্ৰপতি ওমৰ আল-বছিৰক শান্তিৰক্ষী সৈন্যক চুদানত প্ৰৱেশ কৰিবলৈ অনুমতি দিবলৈ প্ৰেৰিত কৰিছিল।

২০১৬ চনৰ ৩১ ডিচেম্বৰত তেওঁ মহাসচিব পদৰ কাৰ্যকাল সমাপ্ত হয় আৰু সাধাৰণ সভাই তেওঁৰ উত্তৰাধিকাৰী হিচাপে এণ্টনিও গুটেৰেছক নিযুক্তি দিয়ে। তেওঁক ২০১৭ চনৰ দক্ষিণ কোৰিয়াৰ ৰাষ্ট্ৰপতি নিৰ্বাচনৰ সম্ভাৱ্য প্ৰাৰ্থী হিচাপে গণ্য কৰা হৈছিল, পিছে তেওঁ ঘোষণা কৰে যে তেওঁ নিৰ্বাচনত প্ৰতিদ্বন্দ্বিতা নকৰে।

## জন্ম আৰু শিক্ষা
১৯৪৪ চনৰ ১৩ জুনত জাপানী কোৰিয়াৰ উত্তৰ চুংচিয়াং প্ৰদেশৰ ইউমচেয়ং কাউণ্টি (ইনচেই)-ৰ ৱাননাম টাউনশ্বিপৰ হেংচি নামৰ এখন সৰু কৃষি গাওঁত বান কি-মুনৰ জন্ম হৈছিল। চিউল নেচনেল ইউনিভাৰ্চিৰ পৰা কলা শাখাৰ স্নাতক আৰু হাভাৰ্ড বিশ্ববিদ্যালয়ৰ পৰা এম পি এ ডিগ্ৰী লাভ কৰে।

## কৰ্মজীৱন
তেওঁ এজন ৰাজনীতিবিদ আৰু কূটনীতিবিদ আছিল যি জানুৱাৰী ২০০৭ ৰ পৰা ডিচেম্বৰ ২০১৬ লৈ ৰাষ্ট্ৰসংঘৰ অষ্টম মহাসচিব হিচাপে কাৰ্য নিৰ্বাহ কৰিছিল।

## তথ্য সূত্ৰ

শ্ৰেণী:দক্ষিণ কোৰিয়াৰ ব্যক্তি
শ্ৰেণী:ৰাজনীতিবিদ
শ্ৰেণী:কূটনীতিবিদ
বাণী বসু

**বাণী বসু** () হৈছে এগৰাকী প্ৰখ্যাত লেখক। তেওঁ এগৰাকী ঔপন্যাসিক, চুটি গল্প লেখিকা, প্ৰবন্ধকাৰ আৰু শিশু আৰু কিশোৰসকলৰ বাবে লিখনি হিচাপে জনাজাত। তেওঁৰ কিছুমান কল্পকাহিনী চলচ্চিত্ৰ আৰু টিভি ধাৰাবাহিকত নিৰ্মাণ কৰা হৈছে।

## জন্ম আৰু বংশ পৰিচয়
১৯৩৯ চনৰ ১১ মাৰ্চত তেওঁৰ জন্ম হয়।

## শিক্ষা
তেওঁ প্ৰখ্যাত লেডী ব্ৰেবোৰ্ণ কলেজ, স্কটিছ চাৰ্চ কলেজ আৰু কলিকতা বিশ্ববিদ্যালয়ৰ পৰা আনুষ্ঠানিক শিক্ষা লাভ কৰিছিল য'ত তেওঁ ইংৰাজীত এম.এ. লাভ কৰিছিল 

## কৰ্ম জীৱন
#বসুৱে ঔপন্যাসিক হিচাপে কৰ্মজীৱন আৰম্ভ কৰিছিল। 
#তেওঁ ১৯৮০ চনৰ পৰা এগৰাকী লেখিকা হিচাপে তেওঁৰ পেছাদাৰী কেৰিয়াৰ আৰম্ভ কৰিছিল, প্ৰথমে "আনন্দমালা", এখন কিশোৰ আলোচনী, তাৰ পিছত "দেশ" আৰু সেই সময়ৰ অন্যান্য আলোচনীত লেখা প্ৰকাশ কিৰিছিল। 

## সাহিত্যৰাজি
### উপন্যাস
#শ্বেত পাথেৰ থালা(১৯৯০)
#গন্ধৰ্বী (১৯৯৩)
#মহানা (১৯৯৩)
#একুশে পা (১৯৯৪)
#মৈত্ৰেয় জাতক (১৯৯৯)
#উপন্যাস পানচাক (১৯৯৯)
#অষ্টম গৰ্ভা (২০০০)
#অন্তৰঘাট
#পঞ্চম পুৰুষ
#খানামিহিৰেৰ ধিপি (২০০৯)
#খাৰাপ চেলে
#মেইলি আদ্দাৰ হালচল

### চলচ্চিত্ৰ
#শ্বেত পাথেৰ থালা (চলচ্চিত্ৰ)
#গন্ধৰ্বী(চলচ্চিত্ৰ আৰু টিভি ধাৰাবাহিক)
#একুশে পা (টিভি ধাৰাবাহিক)
#নন্দিতা (টেলি ফিম)
#শ্ৰীমতী গুপ্তা ৰা (টেলি ফিল্ম)
#জাখান চান্দ (টেলি ফিল্ম)
#ভাব মূৰ্তি (টেলি ফিল্ম)
#বালিগুঞ্জ কোৰ্ট (টেলি ফিল্ম)
#শখম্বেৰীৰ দ্বৈপ (টিভি ধাৰাবাহিক)
#অমৃতা (টিভি ধাৰাবাহিক)

## বঁটা আৰু সন্মান
#তাৰাশংকৰ বঁটা ১৯৯১
#আনন্দ পুৰস্কাৰ ১৯৯৭
#বঙ্কিম বঁটা ১৯৯৯
#সাহিত্য অকাডেমি বঁটা ২০১০

## তথ্যসূত্ৰ
ধীৰেন্দ্ৰ নাথ দত্ত

**ধীৰেন্দ্ৰ নাথ দত্ত** () (১৯১২- ১৯৭২) অসমৰ এজন প্ৰগতিশীল কবিতাৰ বাটকটীয়া কবি। কৃষক,বনুৱা আদি শ্ৰম জীৱী লোকৰ প্ৰতি সহানুভূতি তেওঁৰ কবিতাৰ ঘাই বৈশিষ্ট্য।

## জন্ম আৰু শিক্ষা
ধীৰেন্দ্ৰ নাথ দত্তই গোলাঘাট কৰুণাটিং বাগিচাত১৯১২ চনত জন্ম গ্ৰহণ কৰে। তেওঁৰ পিতাক আছিল শৰৎ চন্দ দও আৰু মাক নয়নতৰা।ধীৰেন্দ্ৰ নাথ দত্তৰ দেউতাকৰ ঘৰ আছিল বৰ্তমান বাংলাদেশৰ ঢাকাৰ ওচৰৰ বিক্ৰমপুৰত। তাৰপৰা আহি তেওঁ গোলাঘাটত নিগাজিকৈ‌ থাকিবলৈ লয়।তেওঁ দেৰগাঁও হাইস্কুলত ষষ্ঠ শ্ৰেণীত পঢ়ি থাকোঁতেই আনুষ্ঠানিক শিক্ষা সাং কৰে আৰু ঘৰুৱাভাৱে পঢ়িবলৈ লয়।

## কৰ্মজীৱন
দেশ আৰু জাতীৰ প্ৰতি থকা সেৱাৰ মনোভাবৰ বাবেই দওই ১৯২৮ চনত সক্ৰিয়ভাবে দেশৰ কামত জপিয়াই পৰে।তেওঁ দুবাৰ জেলতো থাকিব লগা হয়।দহ বছৰ মান আন্দোলনৰ কামত লগাৰ পিছত তেওঁ সাম্যবাদৰ প্ৰতি আকৃষ্ট হয়।জীৱনৰ শেষ সময়লৈকে সাম্যবাদী আদশ অনুসৰি আপোচহীনভাৱে কৃষক তথা বনুৱাৰ হকে কাম কৰি যায়।

### কবিতা সংকলন
*অভিযান(১৯৩৬)
*কাঠমিস্ত্ৰীৰ ঘৰ

## মৃত্যু
২২ অক্টোবৰ ১৯৭২ চনত যোৰহাট অসামৰিক চিকিৎসালয়ত ৰক্তক্ষয় ৰোগত কবি ধীৰেন্দ্ৰ নাথ দত্তৰ মৃত্যু হয়।

## তথ্য সংগ্ৰহ

শ্ৰেণী:অসমীয়া কবি
ৰিণিকি ভূঞা শৰ্মা

**ৰিণিকি ভূঞা শৰ্মা** () এগৰাকী অধিবক্তা, উদ্যমী, সমাজকৰ্মী আৰু অসমৰ এগৰাকী ব্যৱসায়ী মহিলা। তেওঁ উত্তৰ-পূব ভাৰতৰ সৰ্ববৃহৎ মিডিয়া হাউচ প্ৰাইড ইষ্ট এণ্টাৰটেইনমেণ্টৰ পৰিচালনা সঞ্চালক। এই সংগঠনৰ অধীনত নিউজ লাইভ, ৰং, ৰামধেনু, নৰ্থ ইষ্ট লাইভ, ইন্দ্ৰধনু আদি টেলিভিছন চেনেল আছে। তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত। ইয়াৰ উপৰিও তেওঁ অসমৰ মুখ্যমন্ত্ৰী ড° হিমন্ত বিশ্ব শৰ্মাৰ পত্নী।

## প্ৰাৰম্ভিক জীৱন
অসমৰ গুৱাহাটীত ৰিণিকি ভূঞাৰ জন্ম হৈছিল। তেওঁৰ পিতৃ এজন প্ৰখ্যাত উদ্যোগপতি স্বৰ্গীয় যাদৱ চন্দ্ৰ ভূঞা। তেওঁ গুৱাহাটীতে ডাঙৰ দীঘল হৈছিল। তেওঁ গুৱাহাটীত অৱস্থিত ছেইণ্ট মেৰী হাইস্কুলৰ পৰা প্ৰাথমিক আৰু মাধ্যমিক শিক্ষা সম্পূৰ্ণ কৰিছিল। তাৰ পিছত তেওঁ কটন কলেজত নামভৰ্তি কৰে আৰু ৰাজনীতি বিজ্ঞানত স্নাতক ডিগ্ৰী লাভ কৰে। ৰাজনীতি বিজ্ঞানৰ স্নাতক ডিগ্ৰী লাভ কৰাৰ পিছত তেওঁ গুৱাহাটীৰ চৰকাৰী আইন মহাবিদ্যালয়ৰ পৰা আইনৰ স্নাতক ডিগ্ৰী লাভ কৰে।

তেওঁ ১৭ বছৰ বয়সত কটন কলেজত হিমন্ত বিশ্ব শৰ্মাক লগ পাইছিল আৰু প্ৰেমত পৰিছিল। ২০০১ চনৰ ৭ জুন তাৰিখে তেওঁলোক বিবাহপাশত আৱদ্ধ হয়। দম্পতীহালৰ দুগৰাকী সন্তান আছে। তেওঁলোকৰ পুত্ৰ নন্দিল বিশ্ব শৰ্মা আৰু কন্যা সুকন্যা শৰ্মা।

## কৰ্মজীৱন
ৰিণিকি ভূঞা শৰ্মা উত্তৰ-পূৰ্বাঞ্চলৰ সৰ্ববৃহৎ মিডিয়া হাউচ আৰু হোল্ডিং কোম্পানী প্ৰাইড ইষ্ট এণ্টাৰটেইনমেণ্টছৰ অধ্যক্ষ। এই কোম্পানী কেইবাটাও দূৰদৰ্শন চেনেলৰ মূল স্বত্বাধিকাৰী কোম্পানী। ইয়াৰ অধীনত দুটা বাতৰি চেনেল নিউজ লাইভ (অসমীয়া) আৰু নৰ্ট ইষ্ট লাইভ (বহুভাষিক), এটা মনোৰঞ্জন চেনেলৰ ৰং, এটা গীতৰ চেনেল ৰামধেনু, এটা চলচ্চিত্ৰৰ চেনেল ইন্দ্ৰধনু, এটা অসম সংবাদ কাকত নিয়মীয়া বাৰ্তা আৰু এটা আলোচনী 'আইনা' আছে। তদুপৰি তেওঁ ৰাধাকৃষ্ণ চাহ বাগিচা এলএলপি আৰু একা ইষ্টেটছ এলএলপিৰ লগতো জড়িত। 

উদ্যোগৰ উপৰিও তেওঁ এগৰাকী সমাজসেৱী হিচাপেও বিখ্যাত। তেওঁ বৰ্তমান তিনিটা বেচৰকাৰী সংস্থাৰ পৰিচালনা কৰি আছে। সেইকেইটা হৈছে 'স্নেহ বন্ধন', 'উদয়াঞ্চল' আৰু 'গোল্ডেন থ্ৰেডছ অফ আছাম'।

ৰিণিকি পেছাত এগৰাকী অধিবক্তা। তেওঁ এগৰাকী ৰাজ্যিক পৰ্যায়ৰ টেনিছ খেলুৱৈও আছিল। তেওঁ কেইবাখনো ৰাষ্ট্ৰীয় টেনিছ প্ৰতিযোগিতাত অসমক প্ৰতিনিধিত্ব কৰিছিল।

## বঁটা আৰু সন্মান
২০২০ চনৰ মাৰ্চ মাহত ৰিণিকি ভূঞা শৰ্মায়ে প্ৰাগ প্ৰেৰণা বঁটা লাভ কৰিছিল। ২০২১ চনত তেওঁ মহীয়সী আৰু গৰীয়সী বঁটা লাভ কৰিছিল।

## তথ্য উৎস

শ্ৰেণী:অসমৰ ব্যক্তি
শ্ৰেণী:অসমৰ সমাজকৰ্মী
শ্ৰেণী:ভাৰতীয় অধিবক্তা
শ্ৰেণী:ভাৰতৰ ব্যৱসায়ী
অপেচৰা সবাহৰ নাম

**অপেচৰা সবাহৰ নাম** হৈছে অসমৰ লোকগীতসমূহৰ ভিতৰত এটা ভাগ। লোকগীতবোৰক প্ৰধানত তিনিটা ভাগত ভগাব পাৰি। সেয়া হ’ল ক্ৰমে অনুষ্ঠানমূলক, আখ্যানমূলক আৰু বিবিধ বিষয়ক। অপেচৰা সবাহৰ নাম আখ্যানমূলক গীতৰ অন্তৰ্গত। অপেচৰা সবাহ এবিধ লোক-বিশ্বাসৰ গইনা লৈ সৃষ্টি হোৱা অনুষ্ঠান। উজনি অসম আৰু নামনি অসম উভয়তে অপেচৰা সবাহ নামৰ এক অনুষ্ঠান পালন কৰে। উজনি অসমত চকুৰ অসুখ, পিঠাখোৱা ৰোগ, ছোৱালী যথাযথ সময়ত পুষ্পিতা বা ঋতু নোহোৱা আদি ৰোগ বা অৱস্থাক অপেচৰা ঘাটি লাগিলে বুলি বিশ্বাস কৰে। কোনো প্ৰত্যক্ষ ৰোগ-ব্যাধি নোহোৱাকৈ মানুহ ক্ষীণাই-শুকাই গ'লেও অপেচৰাৰ দোষ বুলি বিশ্বাস কৰে। এনে দোষ খণ্ডনৰ বাবে কল, পিঠাগুৰি, গাখীৰ আদি দি সবাহ পাতে। সবাহ সাধাৰণতে দুপৰীয়া চোতালত পাতে। অপেচৰা সবাহৰ নামৰ পৰিমাণ বৰ বেছি নহয়; কিন্তু যি কেইফাকি আছে ইয়াৰ কাব্যিক মূল্য আৰু চিত্ৰ-কল্প অতি ওপৰত। উদাহৰণস্বৰূপে-

নামনি অসমতো অপেচৰা সবাহ পাতে। সাধাৰণতে একাঙ্গী আৰু শিশুৰ চিঞৰ-বাখৰ, কন্দা-কটা আদি ৰোগ অপেচৰাৰ দোষত হয় বুলি ভাবে। কিন্তু নামনি অসমৰ অপেচৰা দুৰ্গাৰ সৈতে অভিন্ন ৰূপত দেখা যায়।

অপেচৰা সবাহৰ নামত ৰম্ভা অপেচৰাৰ নামো পোৱা যায় - 

অৱশ্যে ৰম্ভা অপেচৰাৰ নাম থাকিলেও আইৰ সাত- ভনীৰ দৰে অপেচৰাৰো সাত- ভনী বুলি কৈছে লগতে বায়ুতকৈ বেগেৰে সূৰ্যতকৈ তাপেৰে গোসাঁইতকৈ ‍মায়াৰে নাই বুলি সাতজন দেৱতাৰ কথাও উল্লেখ কৰিছে। যেনে-

অপেচৰা সবাহৰ নামৰ পৰিমাণ তকৰীয়া হ'লেও লোক- সাহিত্যৰ ভঁৰালত এডোখৰ আছুতীয়া আসন আছে।

## তথ্য সংগ্ৰহ

শ্ৰেণী:অসমৰ লোকগীত
শ্ৰেণী:লোকসাহিত্য
নাও খেলৰ গীত

**নাও খেলৰ গীত** হৈছে বিবিধ বিষয়ক লোকগীতৰ অন্তৰ্গত। একেৰাহে নাও বাই গৈ থকা নাৱৰীয়াৰ মনটো আমনিয়ে হেঁচি ধৰে আৰু সেই আমনি পাহৰিবলৈ গীতৰ বকলা মেলে। এইদৰে নাওখেলৰ গীত প্ৰয়োগ হোৱাৰ পৰা পিছলৈ ই নাও খেলৰ গীত নামেৰে জনাজাত হয়। কিন্তু ইয়াক নাৱৰীয়াৰ গীত বুলি ক'লেহে আটাইখিনি গীত সামৰি লয়। মাছমৰা নাৱৰীয়া, দূৰদেশলৈ অহা-যোৱা সাউদৰ নাৱৰীয়া আদিয়ে ব'ঠাৰ চেৱে চেৱে গীত গায়।

ৰাধ-কৃষ্ণৰ প্ৰণয়ৰ কাহিনীও নাও খেলৰ গীতৰ বিষয়বস্তু। ৰাধা গৈছিল মথুৰা হাটলৈ। কৃষ্ণক খটনি ধৰিলে নাৱেৰে পাৰ কৰিবলৈ। কৃষ্ণই পাৰেমানে পলম কৰিছে—
(১) কানাই পাৰ কৰ ৰে, বেলিৰ দিকে চাৱা।
নষ্ট গৈল দুধেৰ ভাণ্ডাৰ ৰজাৰ গৈল বয়া।।

(২) নালাগে তোহাৰ কড়ি নকৰো মই পাৰ।
অন্য ঘাটে গৈয়া ৰাধা হৈয়ো তুমি পাৰ।।
বহল পানীত দীঘলীয়াকৈ নাও বাই যাওঁতে দীঘলীয়া সুৰৰ এবিধ গীত গোৱা হয়। 
দুই- এটি গীত আছে নাও- নাৱৰীয়াৰ লগত কোনো সম্পৰ্ক নাই। ইয়াৰ সুৰটোহে আচল বস্তু—
ৰাতি পোৱাইলৰে কুৰুৱাই দিলে ৰাৱ৷
বালিত বাগৰি কান্দে দুটি বাঘৰ চাৱ।।
সাহিত্যিক দৃষ্টিৰে চালে এই গীতফাকিৰ কাব্য-চিত্ৰ মনোৰম। তলৰ গীতফাকিৰ কাব্যিক সৌন্দৰ্যও বিশেষ উল্লেখযোগ্য—
আবেলি বেলিকাবানে বৰষুণে
সাতো সাগৰৰে ৰেৱা;
পাৰোনে নোৱাৰোক'বকে নোৱাৰোঁ
দিলোঁ সাগৰতে খেৱা।।
বহল সাগৰৰ বুকুলৈ আবেলি বেলিকা নাও মেলি দিয়া নাৱৰীয়াৰ মনোধৰ্মী আৱেগ ইয়াত ফুটি ওলাইছে।
নাও খেলৰ গীতৰ পৰিমাণ সৰহীয়া নহ'লেও বিষয়বস্তু আৰু উদ্দেশ্যৰ পিনৰ পৰা নাও খেলৰ গীতৰ মূল্য বহুত ওপৰত।

## তথ্য সংগ্ৰহ

শ্ৰেণী:অসমৰ লোকগীত
শ্ৰেণী:লোকসাহিত্য
তাৰক চন্দ্ৰ গোস্বামী

**তাৰক চন্দ্ৰ গোস্বামী** () হৈছে এগৰাকী অসমীয়া সাহিত্যৰ প্ৰবন্ধকাৰ। 

## জন্ম আৰু বংশ পৰিচয়
তেখেতৰ জন্ম ১৯৩৮ চনৰ ১৬ এপ্ৰিল শনিবাৰে বৰ্তমান বৰপেটা জিলাৰ বৰনগৰ সৰভোগৰ নুনতোলা গাৱঁত॥

## শিক্ষা
* ১৯৫৯ চনত গুৱাহাটীৰ কটন মহাবিদ্যালয়ৰ পৰা আই-এচ-চি পাছ কৰে। 
* ১৯৬১ চনত গুৱাহাটীৰ ভোলানাথ বৰুৱা মহাবিদ্যালয়ৰ পৰা অৰ্থনীতিত স্নাতক ডিগ্ৰী লাভ কৰে। 
* ১৯৬৫ চনত এলাহবাদ বিশ্ববিদ্যালয়ৰ পৰা অৰ্থনীতিত স্নাতকোত্তৰ ডিগ্ৰী লাভ কৰে॥

## চাকৰি জীৱন
*তেখেতে ১৯৬১-৬৩ চনত বৰনগৰ জুৰোৰাম পাঠক উচ্চতৰ মাধ্যমিক বিদ্যালয়ত সহকাৰী শিক্ষক ৰূপে কাম কৰিছিল। 
*১৯৬৫-৬৬ চনত গুৱাহাটী বাণিজ্য মহাবিদ্যালয়ত প্ৰবক্তা কৰিছিল। 
*১৯৬৬-৯৯ চনলৈকে গুৱাহাটী ভোলানাথ বৰুৱা মহাবিদ্যালয়ৰ প্ৰবক্তা কাম কৰিছিল আৰু এই মহাবিদ্যালয়ৰ পৰাই অৱসৰ গ্ৰহণ কৰিছিল।

## সাহিত্যৰাজি

### প্ৰবন্ধ প্ৰকাশ
*আৱাহন
*ৰামধেনু
*সাদিনীয়া নৱযুগ
*মণিদীপ
*বুধবাৰ
*অগ্ৰদূত
*দৈনিক অসম
*আজিৰ অসম
*নতুন দৈনিক
*গৰীয়সী আদি।

### সম্পাদিত গ্ৰন্থ
*হৰেকৃষ্ণ ডেকাৰ সৈতে 'উত্তৰ' সম্পাদনা, ১৯৮৬। 
*ড° হীৰেণ গোহাঁই আৰু অনিল ৰায়চৌধুৰীৰ সৈতে 'নতুন পৃথিৱী' সম্পাদনা, ১৯৭১।

## তথ্যসূত্ৰ